open-index/open-wikipedia-markdown huggingface dataset:
ధారా వెంకట సుబ్బయ్య

**ధారా వెంకట సుబ్బయ్య** (1866 మే 12 - 1946 జూన్ 12) సుప్రసిద్ధ రంగస్థల నటుడు.

## జీవిత విశేషాలు
వీరు 1866లో ప్రకాశం జిల్లా సింగరాయ కొండలో జన్మించారు. చిన్న వయస్సులోనే తండ్రి చనిపోవడం వలన తల్లితో పాటు నైజాం వలస వెళ్ళారు. అక్కడ ఉర్దూ భాష పర్షియన్ భాషలలో పరిచయం ఏర్పడింది. అక్కడ కొంతకాలం ఉండి తిరిగి ఒంగోలు వచ్చి ఎ. బి. ఎమ్. ఉన్నత పాఠశాలలో స్కూల్ ఫైనల్ వరకు చదివారు. ఆంగ్ల సాహిత్యంలో పరిచయం ఏర్పరచుకొని, తర్వాత సంస్కృతం, గ్రీకు, లాటిన్ భాషలను నేర్చుకున్నారు. వేదాలు, ఉపనిషత్తులను కూడా అధ్యయనం చేశారు. పెదగంజాంలో కొంతకాలం లాక్ సూపరెంటెండెంటు ఉద్యోగం చేశారు.

## రంగస్థల ప్రస్థానం
వీరికి నాటక కళాభిరుచి మెండుగా ఉండడం మూలాన వివిధ నాటకాలలో విభిన్న పాత్రలు పోషించేవారు. భక్త ప్రహ్లాద, వేణీ సంహారం, భీష్మ నిర్యాణం, గయోపాఖ్యానం, పాండవోద్యోగ విజయాలు మొదలైన నాటకలను రసవంతంగా ప్రదర్శించేవారు. హిరణ్యకశిపుడుగా, గాంగేయుడుగా, గయుడుగా, హరిశ్చంద్రుడుగా వైవిధ్యమున్న పాత్రల్ని పోషించి ప్రేక్షకుల మన్ననలను అందుకున్నారు. హరి ప్రసాదరావు గారితో సన్నిహిత మైత్రి చేత తమ నటనపై ప్రసాదరావు ప్రభావం ఎక్కువగా కనిపిస్తూ ఉండేది. వెంకట సుబ్బయ్య గారు ఆనాటి ప్రసిద్ధ హరికథకులైన గొల్లపూడి రామలింగశాస్త్రితో కలిసి కథా రచన, స్వరకల్పన చేసేవారు. పీష్వా నారాయణరావు మొదలైన హిందీ భాష నాటకాలను ప్రయోక్తగా వ్యవహరించారు.

## మరణం
వీరు 1946 జూన్ 12 తేదీన పరమపదించారు.

## మూలాలు

వర్గం:తెలుగు రంగస్థల నటులు
వర్గం:1866 జననాలు
వర్గం:1946 మరణాలు
వర్గం:ప్రకాశం జిల్లా రంగస్థల నటులు
వె.కొత్తూరు (కలిగిరి)

*వె.కొత్తూరు (కలిగిరి)*', శ్రీ పొట్టి శ్రీరాములు నెల్లూరు జిల్లా, కలిగిరి మండలానికి చెందిన రెవెన్యూయేతర గ్రామం. ఇది వెలగపాడు శివారు

## మూలాలు
వెండితెర పాటలు

thumb|right|వెండితెర పాటలు పుస్తక విశేషాలు.
**వెండితెర పాటలు** దేవులపల్లి కృష్ణశాస్త్రి రచించిన తెలుగు సినిమా పాటల సంకలనం.
ఇందులో ఈ భావకవి 71 సినిమాల కోసం రచించిన 162 మధురమైన పాటలు ఉన్నాయి.
ఇది విశాలాంధ్ర పబ్లిషింగ్ హౌస్ ద్వారా 2008 సంవత్సరంలో మొదటిసారిగా ముద్రించబడినది. 

ఇది మేఘమాల, గోరింట అనే రెండు భాగాలుగా చేయబడినది:

## మేఘమాల
**మేఘమాల** సంకలనంలో మల్లీశ్వరి, నా యిల్లు, రాజీ నా ప్రాణం, ఆకలి, తండ్రి, బంగారు పాప, భాగ్యరేఖ, రాజగురువు, పూజాఫలం, కార్తవరాయని కథ, రక్తకన్నీరు, రాజమకుటం, భక్తశబరి, సుఖదుఃఖాలు, ఉండమ్మా బొట్టు పెడతా, అమాయకుడు, డాక్టర్ ఆనంద్, కలసిన మనసులు, బంగారు పంజరము, బంగారు తల్లి, ఏక వీర సినిమాలలోని 84 పాటలు ఉన్నాయి.

## గోరింట
**గోరింట** సంకలనంలో మాయని మమత, కథానాయిక మొల్ల, సిపాయి చిన్నయ్య, చెల్లెలి కాపురం, వింత కథ, ఆడజన్మ, అమ్మ మాట, జగత్ కిలాడీలు, శాంతి జగత్ జెట్టీలు, కాలం మారింది, సంపూర్ణ రామాయణం, కల్యాణ మంటపం, భక్త తుకారాం, విజయం మనదే, మంచి రోజులు వచ్చాయి, అఖండుడు, వాడే వీడు, నేరము శిక్ష, రాముడే దేవుడు, ధనవంతులు గుణవంతులు, జీవితాశయం, అమ్మ మనసు, మట్టిలో మాణిక్యం, చీకటి వెలుగులు, బలిపీఠం, సంఘం మారాలి, ఇదెక్కడి న్యాయం, ఇల్లే స్వర్గం, సమాధి కడుతున్నాం చందాలివ్వండి, ఈనాటి బంధం ఏనాటిదో, అన్నదమ్ముల కథ, శ్రీ వాసవీ కన్యకా పరమేశ్వరి మాహాత్మ్యము, సన్నాయి అప్పన్న, శ్రీ తిరుపతి వేంకటేశ్వర కళ్యాణం, గోరింటాకు, కార్తీక దీపం, అమెరికా అమ్మాయి, సీతామాలక్ష్మి, ఇంటింటి కథ, బంగారక్క, శ్రీ వినాయక విజయం, శ్రీరామ పట్టాభిషేకం, నామాల తాతయ్య, మావూరి గంగ, భద్రకాళి, శ్రీ రాజేశ్వరీ విలాస్ కాఫీ క్లబ్, మేఘ సందేశం, వస్తాడే మా బావ, మాయావి, రాక్షసుడు సినిమాలలోని 78 పాటలు ఉన్నాయి.

## మూలాలు

## బయటి లింకులు
* దేవులపల్లి కృష్ణశాస్త్రి సాహిత్యం AVKF వెబ్ సైట్ లో.

వర్గం:తెలుగు పుస్తకాలు
వర్గం:2008 పుస్తకాలు
వర్గం:సినిమా పుస్తకాలు
ఏకవీర

**ఏకవీర** విశ్వనాథ సత్యనారాయణ రచించిన విశిష్టమైన నవల.
thumb|పుస్తకము మొదటి పుట చిత్రపటం

## శీర్షిక
నవలలో ప్రధానమైన పాత్రలు ఏకవీర, మీనాక్షి, కుట్టాన్, వీరభూపతి. వీరిలో ప్రతిపాత్ర విశిష్టమైనవే, ఏ పాత్ర లేకున్నా కథాగమనం మారిపోతుంది. కానీ మీనాక్షి అనో, వీరభూపతి అనో, కుట్టాన్ అనో మరేదో పేరో కాకుండా ఏకవీర అనే పేరు పెట్టడం వెనుక విమర్శకులు కారణాన్ని విశ్లేషించారు. నవల ముగుస్తున్నప్పుడు సుందరేశ్వరుడు ఏకవీరను ఆవహించి ఆమెతో ఒక మహత్కార్యం చేయించాడని, అందుకే వారి కన్నా ఆ పాత్ర కొంత మిన్నయైనదని భావించారు.

## కథాసంగ్రహం
మధురను ముద్దు కృష్ణప్ప నాయకుడు పరిపాలిస్తున్న కాలం ఈ కథాకాలం. నవలలో నలుగురు ప్రధానపాత్రలు-ఏకవీర, మీనాక్షి, కుట్టాన్, వీరభూపతిలు. కుట్టాన్ కృష్ణప్ప నాయకుని మంత్రుల్లో ఒకరైన ఉదయన్ సేతుపతి కుమారుడు. వీరభూపతి అతని ప్రాణ స్నేహితుడు, మొదట సామాన్య రైతు కొడుకు హోదాలో ఉన్నా తదనంతరం రాజ్యపరిపాలనకు చెందిన ముఖ్యపదవిలో చేరుతాడు. కుట్టాన్ మీనాక్షి అనే సామాన్య సంసారి కుమార్తెను ప్రేమిస్తాడు, మీనాక్షికి కూడా కుట్టాన్‌పై ప్రేమ ఉంటుంది. కానీ కుట్టాన్ తండ్రి విషయం తెలిసి కూడా నిర్లక్ష్యం చేసి ఉన్నత కుటుంబానికి చెందిన ఏకవీరను ఇచ్చి వివాహం చేస్తాడు. కుట్టాన్ ఆమెపైకి తన ప్రేమను తిప్పుకోలేక, మీనాక్షిని మరచిపోలేక సతమతమవుతూంటాడు.
మరోవైపు అతని ప్రాణమిత్రుడు వీరభూపతి కూడా ఉన్నత కుటుంబానికి చెందని ఏకవీరను ప్రేమించివుంటాడు. ఏకవీర కూడా వీరభూపతిని ప్రేమించినా ఆమె తల్లిదండ్రులు ఆమె ఇష్టాయిష్టాల ప్రసక్తి లేకుండా కుట్టాన్‌కి ఇచ్చి వివాహం చేస్తారు. కుట్టాన్ ప్రేమించిన మీనాక్షి వీరభూపతి భార్య అవుతుంది. వీరిద్దరి మధ్య కూడా నిశ్శబ్దమే రాజ్యమేలుతూంటుంది. ఇలాంటి స్థితిలో ఆ ఇద్దరు జంటల జీవితాలు ఏ మార్పులు తిరిగాయో, చివరకు కథ ఏ తీరానికి చేరిందో నవలలోని మిగిలిన కథాభాగం.

## ప్రాచుర్యం
### సినిమా రూపం

ఏకవీర నవలను చిత్తజల్లు శ్రీనివాసరావు దర్శకత్వంలో సి.నారాయణరెడ్డి పాటలు, మాటలు వ్రాయగా ఎన్.టి.రామారావు, కాంతారావు, కె.ఆర్.విజయ, జమున ప్రధాన పాత్రలలో సినిమాగా తీశారు. సినిమా స్క్రిప్టులో నవలలో లేని చాలా మార్పలు చేశారు. సినిమా ఆర్థికంగా విజయవంతం కాకపోగా పాటలు తప్ప మిగిలిన ప్రయత్నం విమర్శకులను కూడా మెప్పించలేదు.
## ప్రభావం
ఏకవీర నవలపై చారిత్రిక గ్రంథాల ప్రభావం ఉంది. పలు తెలుగు కావ్యాలతో పాటుగా పలు ఆంగ్ల నవలల ప్రభావం కూడా ఉంది. ఈ విషయాన్ని విశ్వనాథ సత్యనారాయణ ప్రస్తావిస్తూ *సైలాస్ మారినర్‌లోని కథానిర్మాణం, కాళిదాస భవభూతులలోని శిల్పం, ఠాగూర్ నౌకాడూబీలోని శరీరవాంఛా దూరమైన ప్రేమధర్మం. నా తెలుగు రచనాశక్తీ - ఈ నాల్గింటినీ కలిపి ఏకవీరగా చేశాను* అన్నారు.

## ఇవి కూడా చూడండి
* విశ్వనాధ సత్యనారాయణ
* ముఖ్యమైన తెలుగు పుస్తకాల జాబితా

## మూలాలు

## బయటి లింకులు
* AVKF లో ఏకవీర నవల వివరాలు.
* ఏకవీర PDF

## మూలాలు

వర్గం:తెలుగు నవలలు
వర్గం:విశ్వనాథ సత్యనారాయణ రచనలు
వర్గం:విశ్వనాథ సత్యనారాయణ సాహిత్యం
మనసు గతి ఇంతే

**మనసు గతి ఇంతే** ఆచార్య ఆత్రేయ రచించిన సినిమా పాటల సంకలనం.

దీనిని సంజయ్ కిషోర్ సేకరించగా సంగమ్ అకాడెమీ వారు 2007 సంవత్సరంలో ముద్రించారు.

దీనిలో ఆత్రేయ మొదటిసారిగా 1951లో దీక్ష సినిమా కోసం రాసిన *పోరా బాబూ పో* మొదలుకొని 1990 లో నారీ నారీ నడుమ మురారి వరకు అనగా సుమారు 40 సంవత్సరాల కాలంలో రాసిన 242 మంచి తెలుగు పాటలు ఉన్నాయి. ఇందులో సుమారు 123 సినిమాల నుండి పాటల వివరాలు తెలియజేయబడ్డాయి.

ఈ పుస్తకంలోని పాటల్ని సేకరించిన సంగమ్ సంజయ్ కిషోర్ ఆత్రేయ గురించి ఇలా వివరించారు :

"తేలికైన పదాలతో బరువైన భావాన్నిచెప్పి తెలుగు సినిమా పాటను, తెలుగు సినీ ప్రేక్షకుడిని కదిలించిన కవి శ్రీ ఆచార్య ఆత్రేయ. అలాగే మనసును ఆత్రేయ గారు చూసినన్ని కోణాలలో ఏ రచయితా చూడలేదేమో ! అందుకే తెలుగు సినిమా పాటకు మనసు అంటే ఆత్రేయ.. ఆత్రేయ అంటే మనసే !"

## సినిమాలు
ఇందులో ఉన్న పాటలు ఈ క్రింది సినిమాలలోనివి.

దీక్ష, అర్ధాంగి, తోడికోడళ్ళు, ముందడుగు, పెళ్ళికానుక, శ్రీ వెంకటేశ్వర మహత్యం, ఇంటికి దీపం ఇల్లాలు, మంచి మనసులు, సిరిసంపదలు, మంచీ చెడు, ఆత్మబలం, గుడిగంటలు, డాక్టర్ చక్రవర్తి, దాగుడు మూతలు, మురళీకృష్ణ, మూగ మనసులు, శభాష్ సూరి, అంతస్థులు, ఆడబ్రతుకు, తేనె మనసులు, తోడూ నీడ, ప్రేమించి చూడు, మనుషులు మమతలు, సుమంగళి, ఆస్తిపరులు, కన్నె మనసులు, మనసే మందిరం, కంచుకోట, బ్రహ్మచారి, కలసిన మనసులు, అదృష్టవంతులు, నాటకాల రాయుడు, సిపాయి చిన్నయ్య, అక్కాచెల్లెలు, దసరాబుల్లోడు, ప్రేమనగర్, భార్యాబిడ్డలు, మట్టిలో మాణిక్యం, శ్రీకృష్ణ విజయం, కొడుకు కోడలు, పాపం పసివాడు, బడిపంతులు, విచిత్రబంధం, జీవన తరంగాలు, దేశోద్ధారకులు, పల్లెటూరి బావ, బంగారు బాబు, భక్త తుకారాం, మమత, మాయదారి మల్లిగాడు, మైనరు బాబు, చక్రవాకం, తోటరాముడు, ప్రేమలు పెళ్ళిళ్ళు, బంగారు కలలు, మంచి మనుషులు, అమ్మాయిల శపథం, గాజుల కిష్టయ్య, చిల్లర దేవుళ్లు, పండంటి సంసారం, జేబుదొంగ, అంతులేని కథ, చక్రధారి, ఈ తరం మనిషి, జ్యోతి, మన ఊరి కథ, సెక్రెటరీ, అమరదీపం, ఇంద్రధనస్సు, బంగారు బొమ్మలు, భలే అల్లుడు, రాజా రమేష్, కె.డి.నెంబర్ 1, చిలిపి కృష్ణుడు, పొట్టేలు పున్నమ్మ, మరోచరిత్ర, అందమైన అనుభవం, జూదగాడు, ఇది కథ కాదు, కోరికలే గుర్రాలైతే, గుప్పెడు మనసు, డ్రైవర్ రాముడు, ఒక చల్లని రాత్రి, కక్ష, గురు, ఛాలెంజ్ రాముడు, ప్రేమ తరంగాలు, రామ్ రాబర్ట్ రహీమ్, సంధ్య, ఆకలిరాజ్యం, ఇల్లాలు, గురుశిష్యులు, తొలి కోడి కూసింది, పులిబిడ్డ, రామదండు, అనురాగదేవత తోడు నీడ, త్రిశూలం, దేవత, అభిలాష, కోకిలమ్మ, పెళ్ళిచూపులు, రాజకుమార్, శ్రీరంగనీతులు, అనుబంధం, మానసవీణ, మహామనిషి, నిరీక్షణ, పండంటి కాపురానికి 12 సూత్రాలు, మంచిమనసులు, సీతారామ కళ్యాణం, స్వాతిముత్యం, షిర్డీ సాయిబాబా మహత్యం, ఆత్మబంధువు, డబ్బెవరికి చేదు, అభినందన, ఆరాధన, జానకి రాముడు, ప్రేమ, నీరాజనం, సింహస్వప్నం, నారీ నారీ నడుమ మురారి

## బయటి లింకులు
* AVKF లో మనసు గతి ఇంతే పుస్తక వివరాలు.

వర్గం:తెలుగు పుస్తకాలు
వర్గం:2007 పుస్తకాలు
వర్గం:సినిమా పుస్తకాలు
స్వర్ణయుగ సంగీత దర్శకులు

**స్వర్ణయుగ సంగీత దర్శకులు** (2011) పులగం చిన్నారాయణ రచించిన పుస్తకం. 80 ఏళ్ల సుదీర్ఘ తెలుగు సినీ ప్రస్థానంలో, తెలుగు సినిమా సంగీతాన్ని అజరామరం చేసిన సుమారు 30 మంది సుప్రసిద్ధ సంగీత దర్శకుల సినీ జీవిత విశేషాలు ఇందులో పొందుపరచబడ్డాయి.

దీనిని చిమట మ్యూజిక్ వారు 2011 లో ప్రచురించారు."ఎందరో మహానుభావులు అందరికి వందనాలు" అనే మాట క్రింద పొందుపరచిన సంగీత దర్శకులకు సరిగ్గా సరిపోతుంది.

## ముందుమాట
ఈ స్వరకర్తల సంగీత ప్రయాణాన్ని ఒక గ్రంథంగా మలిచి, ఇంతగా ప్రజాదరణ పొందటానికి ముఖ్యకారకులైన చిమట మ్యూజిక్ అధినేత చిమట శ్రీనివాసరావు, పులగం చిన్నారాయణల అకుంటిత దీక్ష, కృషి ఫలితమే ఈ "స్వర్ణయుగ సంగీత దర్శకులు". అందునా ముఖ్యంగా చిమట శ్రీనివాసరావు గారి గురించి చెప్పుకోవాలి. ఈయన స్వతహాగా తెలుగు భాషాభిమాని. అందునా తెలుగు పాత పాటలంటే ఈయనకు ఎనలేని మక్కువ.ఆ ఇష్టంతోనే చిమటమ్యూజిక్ అనే వెబ్ సైట్ ను ప్రారంభించి అందులో 50వ దశకం నుంచి 90వ దశకం ప్రారంభం వరకు తెలుగులో వచ్చిన మెలోడిలన్నింటిని ఇందులో పొందుపరిచారు. ఈయన ఓరోజు గొల్లపూడి రాసిన "అమ్మ కడుపు చల్లగా" అనే పుస్తకాన్ని చదవటం జరిగింది. ఆ సమయంలోనే అదే క్వాలిటితో మన తెలుగు సంగీత దర్శకుల జీవిత చరిత్ర విశేషాలతో ఓ పుస్తకాన్ని ప్రచురించాలని నిశ్చయించుకున్నారు. అలా నిర్ణయించుకున్నాక ఒక మంచి రచయిత కోసం అన్వేషణ మొదలైంది.

అలా శ్రీనివాసరావు గారి స్నేహితుడైన సంజయ్ కిషోర్ ని సంప్రదించారు. ఆయన పులగం చిన్నారాయణ అయితే ఈ పుస్తకాన్ని ఓ మహాగ్రంధంగా తీర్చిదిద్దగలడని, దీనికి అవసరమైన పాత ఫొటోలన్నింటిని కిషోర్ గారు ఇస్తానని చెప్పగా వెంటనే చిన్నారాయణను కలిసి ఈ మహాయజ్ఞం గురించి చెప్పగా ఆయన అంగీకరించి, ఒక మహాగ్రంధంగా మలిచిన తీరు అద్భుతం. ఈ విషయంలో పులగం చిన్నారాయణ గారి గురించి ఎంత చెప్పినా తక్కువే అవుతుంది.

పులగం చిన్నారాయణ గారు కృషి, పట్టుదల అకుంటిత దీక్షా ఫలితమే ఈ మహాగ్రంధం. ఈ గ్రంథంలో ఆయన రచనా శైలి, కొన్ని పద ప్రయోగాలు, పాఠకులను ఆశాంతం కట్టిపడేస్తాయి. ఆ మహానుభావుల జీవిత విశేషాలను, వాళ్లు స్వరపరిచిన పాటల పద పల్లవులను, చిత్రాల సమాహారాన్నికూడా పొందుపరిచారు. ఈ మహాగ్రంధాన్ని ఏ యూనివర్సిటికి సమర్పించిన ఈయనకు డాక్టరేట్ రావడం కచ్చితం.
 
## సంగీత దర్శకులు
# హెచ్.ఆర్.పద్మనాభశాస్త్రి
# గాలి పెంచల నరసింహారావు
# భీమవరపు నరసింహరావు
# ఓగిరాల రామచంద్రరావు
# సాలూరి రాజేశ్వరరావు
# చిత్తూరు వి.నాగయ్య
# బాలాంత్రపు రజనీకాంతరావు
# మాస్టర్ వేణు
# సుసర్ల దక్షిణామూర్తి
# సి.ఆర్. సుబ్బరామన్
# ఘంటసాల వెంకటేశ్వరరావు
# సాలూరి హనుమంతరావు
# పెండ్యాల నాగేశ్వరరావు
# పి. ఆదినారాయణ రావు
# అశ్వత్ధామ
# టి.వి.రాజు
# ఎమ్మెస్ విశ్వనాథన్
# తాతినేని చలపతిరావు
# భానుమతి రామకృష్ణ
# బి.గోపాలం
# రమేష్ నాయుడు
# రాజన్-నాగేంద్ర
# కె.వి.మహదేవన్
# ఎస్.పి.కోదండపాణి
# జి.కె. వెంకటేష్
# చెళ్ళపిళ్ళ సత్యం
# జె.వి.రాఘవులు
# చక్రవర్తి
# ఇళయరాజా
# ఎస్.పి.బాలసుబ్రహ్మణ్యం

## ఇవి కూడా చూడండి
* తెలుగు సినిమా సంగీత దర్శకులు

## బయటి లింకులు
* AVKF లో స్వర్ణయుగ సంగీత దర్శకులు పుస్తక వివరాలు.

వర్గం:తెలుగు పుస్తకాలు
వర్గం:తెలుగు సినిమా సంగీత దర్శకులు
వర్గం:2011 పుస్తకాలు
వర్గం:సినిమా పుస్తకాలు
షాట్‌వెల్

**షాట్‌వెల్** అనేది గ్నోమ్ డెస్కుటాప్ పర్యావరణం నందు వ్యక్తిగత ఛాయాచిత్రాల నిర్వహణకు రూపొందించిన ఒక చిత్ర నిర్వాహకం. ఇది GNOME ఆధారిత లినక్స్ పంపకాలయిన ఫెడోరా 13, ఉబుంటు 10.10 మావెరిక్ మీర్కట్ రూపాంతరాలలో ప్రామాణిక బొమ్మ సాధనంగా ఉన్న F_Spot స్థానాన్ని ఆక్రమించింది.

## విశిష్టతలు
షాట్‌వెల్ ఒక డిజిటల్ కెమెరా నేరుగా నుండి ఫోటోలు, వీడియోలను దిగుమతి చేయగలదు. షాట్‌వెల్ స్వయంచాలకంగా తేదీ ద్వారా ఫోటోలు, వీడియోలను సమూహాలుగా ఉంచుతుంది అంతేకాకుండా టాగింగ్ కూడా మద్దతిస్తుంది. దీని ఇమేజ్ ఎడిటింగ్ విశిష్టతలు ఫొటోలను కత్తిరించడానికి, ఎర్ర కన్ను ప్రభావాన్ని తొలగించడానికి, స్థాయిలు, రంగు సమతూకం సర్దుబాటు చేయడానికి వాడుకరులను అనుమతిస్తుంది. ఇందులో బొమ్మను మెరుగుపరుచుటకు మెరుగుపరుచు ఐచ్ఛికము ఉన్నది దీని ద్వారా బొమ్మను మరింత ఆకర్షనీయంగా చేయవచ్చు. షాట్‌వెల్ ద్వారా వాడుకరులు వారి చిత్రాలు, వీడియోలను ఫేస్‌బుక్, ఫ్లికర్, పికాసా వెబ్ ఆల్బమ్స్, పివిగో, యూట్యూబ్ వంటి సామాజిక అనుసంధాన వేదికలలో ప్రచురించడానికి అనుమతిస్తుంది.

## సాంకేతిక సమాచారం
షాట్‌వెల్ Vala ప్రోగ్రామింగ్ భాషలో వ్రాయబడింది. ఇది F.Spot, gThumb వంటి ఇతర చిత్ర నిర్వాహకాల వలె libgphoto2 లైబ్రరీ ఉపయోగించి ఫొటోలను దిగుమతి చేసుకుంటుంది.

## బాహ్య లింకులు
* అధికారిక వెబ్‌సైటు

వర్గం:లినక్స్
మనసు (అయోమయ నివృత్తి)

* మనసు గతి ఇంతే
* మనసు మాంగల్యం
* మనసున మనసై
* మనసున్న మారాజు
* మనసుపడ్డాను కానీ
* మనసులో మాట
డి.వి.సదానంద గౌడ

డీవీఎస్‌గా ప్రసిద్ధి చెందిన **డి.వి.సదానంద గౌడ** మార్చి 18, 1953న కర్ణాటకలోని దక్షిణ కన్నడ జిల్లా మండెకోలులో జన్మించారు. న్యాయశాస్త్ర విద్యను అభ్యసించి ప్రారంభంలో కొంతకాలం న్యాయవాదిగా, పబ్లిక్ ప్రాసిక్యూటర్‌గా బాధ్యతలు నిర్వహించారు. 1983 నుంచి 1988 వరకు భారతీయ జనతా పార్టీ యువమోర్చా రాష్ట్ర కార్యదర్శిగా పనిచేశారు. 1989లో అసెంబ్లీ ఎన్నికలలో పోటీచేసి పరాజయం పొందినారు. 1994లో తొలిసారి పుత్తూరు నుంచి విజయం సాధించి కర్ణాటక శాసనసభకు ఎన్నికయ్యారు. 1999లో రెండో సారి కూడా అదే స్థానం నుంచి శాసనసభకు ఎన్నికై శాసనసభలో ప్రతిపక్ష ఉప నాయకుడిగా వ్యవహరించారు. 2003లో పబ్లిక్ అక్కౌంట్స్  కమిటీ చైర్మెన్‌గా పనిచేశారు. 2004లో తొలిసారి పార్లమెంటుకు ఎన్నుకయ్యారు. 2009లో ఉడిపి-చిక్కమగళూరు నియోజకవర్గం నుంచి రెండవసారి లోకసభకు ఎన్నికైనారు. బి.ఎస్.యడ్యూరప్పను లోకాయుక్త తప్పుపట్టడంతో పార్టీలో వివాదరహితుడైన సదానందగౌడకు ముఖ్యమంత్రి అయ్యే అవకాశం లభించింది. ఆగష్టు 4, 2011న ఆయన ముఖ్యమంత్రిగా ప్రమాణస్వీకారం చేశారు. 2014లో 16వ లోకసభకు ఎన్నికై 2014 మే 26 నుండి నరేంద్రమోడి కేబినెట్‌లో కేంద్ర రైల్వే, న్యాయశాఖ మంత్రిగా  నిర్వహించాడు.. ఆయన 14 నవంబర్ 2018న రెండవసారి మోడీ ప్రభుత్వంలో కేంద్ర రసాయనాలు, ఎరువుల శాఖ మంత్రిగా భాద్యతలు చేపట్టాడు.ఆయన  7 జులై 2021 న కేంద్ర మంత్రి పదవికి రాజీనామా చేశాడు.

## మూలాలు

## మూలాలు
వర్గం:1953 జననాలు
వర్గం:కర్ణాటక ముఖ్యమంత్రులు
వర్గం:భారతీయ జనతా పార్టీ రాజకీయ నాయకులు
వర్గం:భారతీయ జనతా పార్టీ ముఖ్యమంత్రులు
వర్గం:15వ లోక్‌సభ సభ్యులు
వర్గం:జీవిస్తున్న ప్రజలు
వర్గం:16వ లోక్‌సభ సభ్యులు
వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
సి.ఐ.డి

* సి.ఐ.డి. (1956 సినిమా) - ప్రేమ్‌ నజీర్ నటించిన డబ్బింగ్ సినిమా
* సి.ఐ.డి. (1965 సినిమా) - ఎన్.టి.రామారావు, జమున నటించిన తెలుగు సినిమా.
* సి.ఐ.డీ.రాజు - విజయచందర్ నటించిన 1971నాటి తెలుగు సినిమా.
చిమట మ్యూజిక్

[alt=S. P. Balasubrahmanyam at the 'Gurkha' Audio Launch.jpg|thumb|[ఎస్.పి. బాలసుబ్రహ్మణ్యం]]
**చిమట మ్యూజిక్** ఒక ప్రసిద్ధిచెందిన మ్యూజిక్ వెబ్ సైట్,  ఇందులో కొన్ని వేల తెలుగు, హిందీ పాటలు వినడానికి అవకాశం ఉంది. దీని అధిపతి చిమట శ్రీనివాసరావు 2005 సంవత్సరంలో దీనిని ప్రారంభించారు.చిమట మ్యూజిక్ ద్వారా కొన్ని సినీ సంగీత విభావరులు కూడా నిర్వహించారు.

ప్రస్తుతం ఇతర మ్యూజిక్ వెబ్ సైట్లలో 1990 తర్వాత పాటలు ఎక్కువగా వినిపిస్తున్నాయి. 1970 లు, అంతకు ముందు విడుదలైన సినిమా పాటల్ని సంగీతాభిమానుల్ని అందించాలని ఈ సైట్ అధిపతి అయిన శ్రీనివాసరావు తెలియజేశారు. ఇవే కాకుండా 1950 లు, 1960 లోని పాటలు కూడా వీనికి చేర్చాలని వీరి అభిలాష. ఇవి లభించడం కొంచెం కష్టం. విజయవాడ నుండి గూడూరు సూర్య చాలా పాటల్ని సేకరించి పంపించారు. ఈ సైట్ లో సుమారు 3,000 పాటలు ఉన్నాయి.అయితే ప్రస్తుతం ఆగస్టు 31 2020 నాటికి  భారతదేశంలో  డాట్ కంప్లైయెన్స్ ప్రకారం ఈ వెబ్ పేజీని పొందటానికి  అధికారం లేదు.

1970లో తెలుగు సంగీత ప్రపంచాన్ని ఏలిన ఎస్.పి. బాలసుబ్రహ్మణ్యం, పి.సుశీలకు అంకితం చేశారు.

### చరిత్ర
చిమట మ్యూజిక్  అధిపతి చిమట శ్రీనివాసరావు  చాలా కాలం నుంచి నా కలల వెబ్ సైట్ ని మొత్తం డెబ్భైల తెలుగు మెలోడీలతో హోస్ట్ చేసి చివరకు కార్యరూపం దాల్చారు,   నేను సెప్టెంబరు 2005 లో వెబ్ లో ఇష్టమైన తెలుగు పాటలు (ముఖ్యంగా 70ల నుండి వచ్చిన కృష్ణ, శోభన్ బాబు పాటలు 70లు, 80ల తెలుగు మెలోడీలు ) కోసం వెతుకుతున్నప్పుడు, వాటిని కనుగొనలేకపోయారు ,అప్పుడు  ఎంపిక చేసిన తెలుగు శ్రావ్యత జాబితా తో ఒక సైట్ ను హోస్ట్ చేయాలని నిర్ణయించుకున్నారు  ఈ మెలోడీలను మరికొంతమంది లాంటి తెలుగువారికి ఆన్ లైన్ లో అందుబాటులో ఉంచాలన్నదే ఉద్దేశం తో  మ్యూజిక్ వెబ్ సైట్.  ఏర్పాటు చేసారు . ప్రస్తుతానికి, 60లు/70లు/80ల నుండి పాటలను  50ల నుండి కొన్ని పాటలను, 90ల ప్రారంభ 90ల నుండి మరికొన్ని పాటలను మాత్రమే సేకరించారు, చిమట_మ్యూజిక్ ప్రధాన ఉదేశ్యం  70ల పాటలపై ప్రధాన దృష్టి సారించడం. కానీ  సైట్ లో భాషా ఉచ్ఛారణా దోషాలు ఉన్న పాటలు హోస్ట్ చేసే ఉద్దేశం లేదు మీరు ఇక్కడ 90 ల తరువాత ఏ పాటలు చూడరు

చిమట మ్యూజిక్ అధికారిక వెబ్ సైటు లో ఈ వర్గాలు వున్నాయి 

70 యొక్క హీరోస్

80 యొక్క హీరోస్

సంగీత దర్శకులు

గాయకులు

భక్తి

పద్యాలు  / హాస్యము 

దర్శకులు

గీత రచయితలు

## బయటి లింకులు
* చిమట మ్యూజిక్ అధికారిక వెబ్ సైటు.

## మూలాలు

వర్గం:అంతర్జాలంలో తెలుగు
పరమాత్మ

గురువు. ఉపదేశం .అజ్ఞానాంధకారాన్ని తొలగించే జ్ఞానం దర్శనమయ్యింది

అజ్ఞానంతో అంధకారంలో పడి కొట్టు మిట్టాడే వారికి. అహంకారం అనే చక్రంలో పడి గిర గిరా తిరిగే వారికి. "అతితీర్శతామ్ తమోంధమ్" గాఢమైన చీకటిలో ఆత్మేమిటో పరమాత్మేమిటో ఎందుకు మనం ఇక్కడికి వచ్చామో కూడా తెలుసుకోకుండా ఇందులోనే పడి కొట్టుకునే వారిని కూడా తరింపజేయటానికి వచ్చినటువంటి గురువు. ఉపదేశం గ్రంథం ఇది. రుచి ఉండి శ్రద్ధ ఉండి, జ్ఞానులని ఆశ్రయించి ప్రార్థన చేస్తే పెద్దలు చేసే ఉపదేశం తప్పకుండా తరింపజేస్తుంది. అందులో సందేహం లేదు అజ్ఞానులని కూడా జ్ఞానులుగా, భగవంతుని పరికరాలుగా తీర్చి దిద్దే మహోపదేశాన్ని గురువు. మనకి ఉపదేశించారు. గురువును మించిన దైవం మరొక్కటి లేదని, ... ఈ మోక్షాన్ని కలిగించే మార్గాన్ని అనుసరించమని చేసిన ఉపదేశం
ఆత్మ విషయంలో కానీ పరమాత్మ విషయంలో కానీ మనం చీకటిలో ఉన్నాం. చీకటిలో ఉండటం అంటే ఏమిటంటే కన్ను ఉంటుంది, వస్తువు ఉంటుంది కానీ ఆకాన్ను వస్తువుని చూసే శక్తి చాలదు. మధ్యలో ఆవరించి ఉన్న చీకటిని తొలగించి కంటికి ఆ వస్తువుని కన్పింపజేసేట్టుగా మధ్యలో వెలుతురు కావాలి. వెలుతురునిచ్చే దీపం కావాలి. అనాదిగా అంటి పెట్టుకున్న కర్మ వాసనల దొంతరలు లెక్క లేనన్ని పేరుకొని ఉన్నాయి. మనలో జ్ఞానం సహజంగానే ఉంది కానీ, ఆ జ్ఞానాన్ని పైకి తెచ్చుకోవడానికి గురువులు తమ జ్ఞానాన్ని తోడుగా ఇచ్చి పైకి తెస్తారు. ఇదివరకు మనల్ని అడ్డే పొరలని దాటి వచ్చే శక్తిని గురువులు ఉపదేశం ద్వారా ఇస్తారు. వారి ఉపదేశం లోనికి వెళ్ళి క్రమేమి కర్మ వాసనలు తొలగుతాయి. "అధ్యాత్మ దీపమ్", దీపం కొత్తగా వస్తువులని తెచ్చి చూపదు. వస్తువు అక్కడే ఉంటుంది కానీ దీపాన్ని వెలిగించి పెట్టుకుని ఉన్నంత వరకు ఆవస్తువుని కనిపించేట్టు చేస్తుంది. ఆత్మ స్వరూపాన్ని పరమాత్మ స్వరూప స్వభావాల్ని స్పష్ట పరిచే దీపాన్ని మహర్షి వెలిగించి పెట్టాడు,

వేదముల సారాంశం. అది ఎంత గొప్పదైనా వేదాన్ని అనుసరించేదే కావాలి, అప్పుడే ప్రమాణయోగ్యం. అట్లాంటి దాన్నే ఉపదేశం చేసాడు. వేదం రెండు భాగాలు. పూర్వ భాగం మనం చేసే కర్మలని ప్రతిపాదిస్తుంటుంది. రెండవది మనకి ఆనందాన్ని కలిగించే బ్రహ్మ తత్వాన్ని తెలుపుతుంది. ఇవి రెండు ఒకటే శాస్త్రం. బ్రహ్మ అనేది తెలియాల్సిన తత్వం, అది తెలిసిన తర్వాత ఆ తత్వన్ని ఎట్లా పొందాలో తెలుపుతుంది రెండూ ఒకటే. కనుక ఆరాధన స్వరూపాన్ని ఒకటి ఆరాధ్య స్వరూపాన్ని ఒకటి తెలుపుతుంది. రెండు కలిపి అది వేదం.

## ఇవి కూడా చూడండి
అద్వైతం లౌకికజీవితానికి అధ్యాత్మికతను జోడిస్తుంది . ఇహపరాలను రెంటినీ ఒక్కటి చేస్తుంది . ఇది కేవలం లౌకికవాదులైన వారికి, లేదా కేవలం ఆధ్యాత్మికవాదులైనవారికి రుచించదు . కానీ అద్వైతమే సత్యం . ఇజాలకు అందని ఈ నిజం, సిరివెన్నల గారి పాట "జగమంతకుటుంబం"లో ఎలా వ్యక్తమైందో ఈ క్రింది link లో ఉన్న అద్వైతంలో చూడవచ్చు

అద్వైతం

## సూచనలు

## బయటి లింకులు
* Usage of the term Paramatma in Puranic and Gaudiya Vaishnava literature

వర్గం:విష్ణువు యొక్క రూపాలు
వర్గం:సంస్కృత పదజాలము
వర్గం:హిందూమతం
వర్గం:వేదాంతము
వర్గం:యోగ
వర్గం:వేదాలు
జిటికె+(GTK+)

GTK+ (GIMP Toolkit) అనేది గ్రాఫికల్ యూజర్ ఇంటర్ఫేసులను సృష్టించడానికి వాడే ఒక సాధనం. ఈ సాధనాన్ని ఉపయోగించి ఉచిత, యాజమాన్య సాఫ్టువేరును వాడుటకు అనుమతిస్తుంది. ఇది GNU LGPL నిబంధనల క్రింద లభ్యమవుతుంది. ఇది Qt పాటు, X విండో సిస్టమ్ కోసం అత్యంత ప్రజాదరణ పొందిన ఉచితంగా లభించే ఉపకరణసామాగ్రిలో ఒకటి.

## రూపకల్పన
## ప్రోగ్రామింగ్ భాష
## GUI రూపకర్తలు
## భవిష్యత్ అభివృద్ధి
## చరిత్ర
## అనువర్తనాలు
## బాహ్య లింకులు
*అధికారిక వెబ్‌సైటు
*జిటికె+ అనువర్తనాల జాబితా

వర్గం:లినక్స్
వర్గం:స్వేచ్ఛా సాఫ్టువేరు
డి.పి.కె.జి.

dpkg అనేది డెబియన్ ప్యాకేజీ నిర్వాహక వ్యవస్థలో ఒక సాఫ్టువేరు. dpkg ని .deb ప్యాకేజీలను స్థాపించుటకు, తీసివేయుటకు, సమాచారాన్ని తెలుసుకునేందుకు వాడుతారు.

డిపికెజి ఒక తక్కువ స్థాయి సాధనం; ఆప్ట్ వంటి ఎక్కువ స్థాయి సాధనాలు సుదూర ప్రాంతాల నుండి ప్యాకేజీలను పాందటానికి లేదా క్లిష్టమైన ప్యాకేజీ సంబంధాలను వ్యవహరించుటకు వాడతారు. ఆప్టిట్యూడ్ లేదా సినాప్టిక్ వంటి సాధనాలు డిపికెజి కంటే ఎక్కువగా వినియోగిస్తారు, ఇందుకు కారణం అవి ప్యాకేజీ బాంధవ్యాలతో మరింత ఆధునాతన మార్గాలలో వ్యవహరిస్తాయి అంతేకాకుండా ఆకర్షనీయ అంతరవర్తిని కలిగి డిపికెజి కంటే మరింత సౌలభ్యంగాను ఉంటాయి.
thumb|డి.పి,.కె.జి డెబియన్ ఆపరేటింగ్ వ్యవస్థలో భాగం
డెబియన్ ప్యాకేజీ అయిన "dpkg" `డిపికెజి` ప్రోగ్రామును సమకూరుస్తుంది, అంతేకాకుండా `dpkg-statoverride`, `dpkg-divert`, `update-alternatives` వంటి ప్రోగ్రాములు పనిచేయడానికి ఇది అవసరం. ఇంకా ఇందులో start-stop-daemon, install-info వంటి  కార్యక్రమాలు కూడా ఉన్నాయి, తరువాత వెనుకటి అనుగుణ్యత కోసం ఉంచబడనవి. డెబియన్ ప్యాకేజీ అయిన "dpkg-dev" కలిగివున్న అనేక నిర్మాణాలకి అవసరమయ్యే ఉపకరణాలను క్రింద వివరించడం జరిగింది.

## చరిత్ర

డిపికెజి అనేది మాట్ట్ వెల్ష్, కార్ల్ స్ట్రీటర్, ఇయాన్ ముర్డాక్ లచే రూపొందించబడింది, ఇది మొదట్లో ఒక పెర్ల్ ప్రోగ్రాముగాను, తరువాత 1993లో ప్రధాన భాగం అంతా సి భాషలో ఇయాన్ జాక్సన్ చే మరలా వ్రాయబడింది. "డెబియన్ ప్యాకేజీ" కి సంక్షిప్తనామమే డిపికెజి, కానీ ఈ పదబందమే గణనీయంగా పెరిగింది.

## ఉదాహరణ

ఒక .deb ప్యాకేజీని స్థాపించుటకు ఈ ఆదేశాన్ని వినియోగించండి:
 dpkg -i *డెబ్ ఫైల్ పేరు* 

ఇక్కడ *డెబ్ ఫైల్ పేరు*  అనేది డెబియన్ సాఫ్టువేర్ ప్యాకేజీ పేరు.

స్థాపించబడిన ప్యాకేజీల జాబితాను ఇలా పొందవచ్చు:
 dpkg -l *[ఐచ్ఛిక క్రమం]* 

స్థాపించబడిన ప్యాకేజీని తొలగించుటకు:
 dpkg -r *ప్యాకేజీపేరు* 

## అభివృద్ధి సాధనాలు
dpkg-dev లో డెబియన్ మూల ప్యాకేజీలను నిర్మించుటకు, విప్పుటకు, ఎక్కించుటకు అవసరమైన అభివృద్ధి పనిముట్ల శ్రేణి ఉంటుంది. అవి:
***dpkg-source**  డెబియన్ ప్యాకేజీ యొక్క మూల దస్త్రాలనుు ప్యాక్, అన్ ప్యాక్ చేస్తుంది.
***dpkg-gencontrol**  ప్యాక్ చేయని డెబియన్ ట్రీ సోర్సు నుండి సమాచారాన్ని చదువుతుంది, ఒక బైనరీ ప్యాకేజీ కంట్రోల్ ప్యాకేజీని ఉత్పత్తిచేస్తుంది, ఇందుకోసం డెబియన్/ఫైళ్లలో ఒక ప్రవేశాన్ని సృష్టిస్తుంది.
***dpkg-shlibdeps**  లైబ్రరీ అనుగుణంగా నడుచుటకు అవసరమైన ఆధారితత్వాలను లెక్కిస్తుంది.
***dpkg-genchanges**  ప్యాక్ చేయని డెబియన్ ట్రీ సోర్సు నుండి సమాచారాన్ని చదువుతుంది ఒకసారి నిర్మించబడిన తరువాత ఒక  నియంత్రణా దస్త్రాన్ని సృష్టిస్తుంది (.changes).
***dpkg-buildpackage**  అనేది ఒక కంట్రోల్ స్క్రిప్టు ఇది ప్యాకేజీని స్వయంచాలకంగా నిర్మించుటకు ఉపయోగపడుతుంది.
***dpkg-distaddfile**  డెబియన్/ఫైళ్లకు ఒక ఫైలుని ఇన్పుట్ గా జతచేస్తుంది.
***dpkg-parsechangelog** ప్యాక్ చేయని డెబియన్ ట్రీ సోర్సు నుండి మార్పుల దస్త్రాన్ని (మార్పుచిట్టా) చదువుతుంది, ఆ మార్పుల కోసం అవుట్​పుట్ సమాచారాన్ని తయారుచేస్తుంది.
## బాహ్య లింకులు
* డెబియన్ డిపికెజి ప్యాకేజీ
* డెబియన్ డిపికెజి మెయిలింగ్ జాబితా
* డిపికెజి(8) కరదీపిక పేజీ
* General Origin handling.
వర్గం:లినక్స్
వర్గం:డెబియన్
వర్గం:స్వేచ్ఛా సాఫ్టువేరు
మాతంగి విజయరాజు

thumb
**మాతంగి విజయరాజు** హరిశ్చంద్ర నాటకంలో చంద్రమతి పాత్రధారిగా గుర్తింపు పొందారు. దళిత కుటుంబంలో జన్మించిన ఆయన 32 ఏళ్లపాటు ఆరు వేల ప్రదర్శనలు ఇచ్చారు. బాపట్ల మూర్తి రక్షణ నగరం జన్మస్థలం. ఐదో తరగతి చదువుతుండగానే లోహితాస్యుని పాత్రను పోషించి రంగస్థల నటుడిగా తన ప్రస్థానాన్ని ప్రారంభించారు. బాపట్ల సాల్వేషన్ ఆర్మీ హై స్కూల్ లో ఛదివారు. ఆర్ట్స్‌ అండ్‌ సైన్స్‌ కళాశాలలో చదువుతున్న సమయంలో ఎం. రామకృష్ణారావు వద్ద సంగీతం నేర్చుకున్నారు. అంతర కళాశాలల నాటక పోటీల్లో ఉత్తమ నటుడు, దర్శకుడు, పురస్కారాలను పొందారు. గానకోకిలగా బిరుదును పొందారు. విజయరాజుకు భార్య, ముగ్గురు కుమారులు, ఓ కుమార్తె ఉన్నారు. హరిశ్చంద్ర నాటకంలో చంద్రమతి పాత్రను దాదాపు 2 వేల సార్లు పోషించారు. స్థానం నరసింహారావు, బుర్రా సుబ్రహ్మణ్యశాస్త్రి, రేబాల రమణ తర్వాత స్త్రీ పాత్రలు పోషించడంలో పేరుగాంచారు. మధుర స్వరం, అసమాన నటనా ప్రతిభతో భావపురి నాటక కళారంగంలో ధ్రువతారగా ఎదిగారు.

## మరణం
విజయరాజు గుండెపోటుతో 2011, ఆగష్టు 7 న మరణించారు. ఆయన విగ్రహాన్ని 7.8.2012 న మూర్తి రక్షణనగరంలో సినీనటుడు గిరిబాబు, గోరటి వెంకన్న, గాదె వెంకటరెడ్డి, ఉమ్మారెడ్డి వెంకటేశ్వర్లు, రాయపాటి శ్రీనివాస్ తదితరులు ఆవిష్కరించారు.
## ఇవి కూడా చూడండి
*https://www.youtube.com/watch?v=Y4TUgW-rCL4
వర్గం:తెలుగు రంగస్థల నటులు
వర్గం:2011 మరణాలు
వర్గం:గుంటూరు జిల్లా రంగస్థల నటులు
వర్గం:రంగస్థలంపై స్త్రీ పాత్ర ధరించిన పురుషులు
వర్గం:గుంటూరు జిల్లా గాయకులు
లినక్స్ మింట్

లినక్స్ మింట్ అనేది లినక్స్ ఆధారిత కంప్యూటర్ నిర్వహణ వ్యవస్థ, ఇది వాడుకకు, సరళ స్థాపన, ఇంతకుముందు లినక్స్ అనుభవం లేని వాడుకరులు వాడేదిగా పేరుపొందినది.ఇది వివిధ కోడ్ ఆధారిత ప్రతులలో లభ్యమవుతుంది, ఇందులో దాదాపు ఉబుంటుకు చెందినవే. ఉబుంటు కూడా డెబియన్ పై ఆధారపడి ఉన్నది.

లినక్స్ మింట్ చాలా సాఫ్టువేర్ ప్యాకేజీలతో కూర్చబడింది, ఇందులో చాలా వరకూ ఫ్రీ సాఫ్టువేర్ లైసెన్స్(ఓపెన్ సోర్సు) క్రింద పంపిణీ చేయబడుతున్నాయి. గ్నూ లెస్సర్ జనరల్ పబ్లిక్ లైసెన్సుతో పాటుగా, గ్నూ జనరల్ పబ్లిక్ లైసెన్సు ప్రధాన లైసెన్సుగా వాడబడింది, అందువలన వాడుకరులు ఉచితంగా నడుపుట, నకలుచేయుట, పంచుట, చదువట, మార్చుట, అభివృద్ధి చేయవచ్చని స్పష్టంగా తెలుస్తున్నది. అడోబ్ ఫ్లాష్ పొడిగింత, బైనరీ బ్లాబ్స్ తో కూడిన లినక్స్ కెర్నల్ వంటి యాజమాన్య సాఫ్టువేర్ కూడా లినక్స్ మింట్ అందుబాటులో ఉంచుతుంది. లినక్స్ మింట్ వాడుకరుల సంఘం ద్వారా నిర్వహణ వ్యవస్థను వాడుతున్న వ్యక్తిగత వాడుకరులు, సంస్థలు పంపకం యొక్క చందాదారులు, భాగస్వామ్యులుగా వ్యవహరిస్తున్నారు.
## ఆవిర్భావం, అభివృద్ధి ప్రక్రియ
లినక్స్ మింట్ ప్రాథమికంగా ఒక ఉచిత (స్వేచ్ఛా) సాఫ్టువేర్, ఇది కొన్ని అధినాయకత్వ హార్డువేర్ డ్రైవర్లకు, కొన్ని అడోబ్ ఫ్లాష్ ప్లగిన్, రార్ వంటి అధికంగా వాడే కొన్ని సాఫ్టువేర్లకు మాత్రమే మినహాయించింది. ఇతర పంపకాల వలె కాకుండా, లినక్స్ మింట్ దానంతట అదే FLOSS కు పరిమితం చేయదు కాని అధినాయకత్వకు బదులుగా ఉచిత సాఫ్టువేరుకు ప్రాముఖ్యమిస్తుంది.

## విశిష్టతలు
This distro is very good for beginners.

## వ్యవస్థ కనీస అవసరాలు
ప్రస్తుతం లినక్స్ మింట్ ఇంటెల్ x86, AMD64 నిర్మాణాలకు సహకరిస్తున్నది.

గమనిక: ఒకవేళ విజువల్ ప్రభావాలు కోరుకున్నట్లయితే, ఒక సహకారమున్న GPU అవసరం.

స్థాపనలో LVM లేదా డిస్కు ఎన్క్రిప్షన్కు సహకారం లేదు.
## బాహ్య లింకులు
* అధికారిక వెబ్‌సైటు

వర్గం:లినక్స్
వర్గం:లినక్స్ పంపిణీ
వర్గం:స్వేచ్ఛా సాఫ్టువేరు
వాసు

* వాసు (సినిమా) - 2002 లో విడుదలైన తెలుగు చిత్రం.
* పి. వాసు - తెలుగు సినిమా దర్శకుడు.
* కె.వాసు - తెలుగు సినిమా దర్శకుడు, నిర్మాత.
పునాది

ఈ భూమి మీద నిర్మాణాలకు స్థిరత్వాన్ని ఇచ్చేది **పునాది** (Foundation). ఇది నిర్మాణపు బరువును భూమిలోనికి పంపిస్తుంది. వృక్షశాస్త్రంలో పెద్ద వృక్షాలకు వేరు వ్యవస్థ పునాదిలాగా భూమిలో నిలుపుతుంది.

పునాదులు రెండు రకాలుగా చెప్పవచ్చును. లోతు తక్కువ పునాదులు, లోతైన పునాదులు.

## మూలాలు

వర్గం:కట్టడాలు
మరపురాని మనీషులు

ఆంధ్రప్రదేశ్ లో సుప్రసిధ్ధులైన ఓ 45 మంది ప్రముఖ పండితులు, కవులు, చరిత్రవేత్తలు, కళాసిధ్ధులు అయిన మహనీయుల అపురూప చిత్రాలు, వారి జీవిత విశేషాలు పొందుపరిచిన అరుదైన పుస్తకం **మరపురాని మనీషులు**. ఇందులోని 45 మంది మహనీయులు ఇరవైయ్యవ శతాబ్దంలో తెలుగు సాహిత్యానికి, వివిధ కళలలో, రంగాల్లో ప్రకాశించినవారు కావటం వల్ల ఈ పుస్తకానికి “మరపురాని మనీషులు” అని నామకరణం చేసారు.

నలభై ఏళ్ల క్రితం “ఆంధ్రప్రభ సచిత్ర వార పత్రికలో (1962-64లో) శ్రీ తిరుమల రామచంద్ర గారు ఈ రచనలను ఒక శీర్షికగా నిర్వహించారు. ఈ పండితులందరితో స్వయంగా ఇష్టాగోష్ఠి జరిపి, వారి వారి సాంస్కృతిక, కళా జీవిత విశేషాలను తెలుసుకుని వివరంగా రాసారు తిరుమల రామచంద్రగారు. 2001 సంవత్సరంలో “అజో-విభో-కందాళం ప్రచురణ”ల ద్వారా మొదటి ఎడిషన్ వెలువడింది.

పుస్తకంలోని ఆకర్షణీయమైన అంశం ఆయా వ్యక్తుల అపురూప ఛాయా చిత్రాలు. ఈ ఛాయా చిత్రాలు తీయటం ద్వారా శ్రీ నీలంరాజు మురళీధర్ గారు తెలుగువారికి చేసిన మేలు వర్ణించలేనిది. ఈ పుస్తకంలోని ఆంతరంగిక చిత్రాలు మరెక్కడా మనకు లభించవు. శ్రీ ఇంద్రగంటి శ్రీకాంతశర్మ గారి సహకారంతో మురళీధర్ గారిని ఆ ఫోటోల తాలూకు నెగెటివ్స్ ను ప్రచురణకు ఇవ్వటానికి ఒప్పించారు అప్పాజోస్యుల సత్యనారాయణగారు.

పత్రికలో ప్రచురించిన తిరుమల రామచంద్రగారి వ్యాసాలకు మరిన్ని వ్యాసాలు అవసరమైతే; మల్లాది కృష్ణానంద్ గారు మరొక పదహారు మంది ప్రముఖుల జీవిత చిత్రాలను రాసి అందించగా, మొత్తం 45 మంది మహనీయులతో ఈ పుస్తకం తయారైంది. పుస్తక రూపకల్పనకు, ప్రచురణకు కారకులు డా. అక్కిరాజు రమాపతిరావుగారు. ప్రముఖ చిత్రకారులు శ్రీ చంద్ర గారు అందమైన ముఖచిత్రకల్పన చేశారు.

## ప్రముఖులు
* అద్దంకి శ్రీరామమూర్తి
* ఇల్లిందల సరస్వతీదేవి
* కనుపర్తి వరలక్ష్మమ్మ
* కాశీ కృష్ణాచార్యులు
* కోలవెన్ను రామకోటీశ్వరరావు
* [[గన్నవరపు సుబ్బరామయ్య]]
* తల్లావజ్ఝుల శివ శంకరశాస్త్రి
* తాపీ ధర్మారావు
* తుమ్మల సీతారామమూర్తి
* ద్వారం వెంకటస్వామి నాయుడు
* దీపాల పిచ్చయ్యశాస్త్రి
* దేవులపల్లి కృష్ణశాస్త్రి
* నాయని సుబ్బారావు
* పులిపాటి వెంకటేశ్వర్లు
* బందా కనకలింగేశ్వరరావు
* మాడపాటి హనుమంతరావు 
* మామిడిపూడి వెంకట రంగయ్య
* జాషువా
* రాళ్ళపల్లి అనంతకృష్ణశర్మ
* విశ్వనాథ సత్యనారాయణ

## బయటి లింకులు
* AVKF లో మరపురాని మనీషులు పుస్తకం వివరాలు.

వర్గం:తెలుగు పుస్తకాలు
వర్గం:2008 పుస్తకాలు
బ్లెండర్

**బ్లెండర్** అనేది లినక్స్, మాక్ OS X, ఫ్రీ బియస్‌డి, ఒపెన్ బియస్‌డి, మైక్రోసాఫ్ట్ విండోస్ నిర్వహణ వ్యవస్థల కొరకు గ్నూ జనరల్ పబ్లిక్ లైసెన్సు కింద అందుబాటులో ఉన్న ఒక ఉచిత, ఓపెన్ సోర్స్ త్రీడి గ్రాఫిక్స్ అనువర్తనం.
## చరిత్ర
2002 సెప్టెంబరు 7 తేదీన బ్లెండర్ స్వేచ్ఛా సాఫ్టవేరుగా విడుదలయింది

## విశిష్టతలు
thumbnail|center|బ్లెండర్ వాడుకొని ముఖం చిత్రీకరించడం
## బ్లెండర్ తో తయారు చేసిన చిత్రాలు
*ఎలిఫెంట్స్ డ్రీమ్
thumbnail|కుడి|ఎలిఫెంట్స్ డ్రీమ్
*బిగ్ బక్ బన్ని
thumbnail|కుడి|బిగ్ బక్ బన్ని
*సింటెల్
*టియర్స్ అఫ్ స్టీల్
## వాడుకరి అంతరవర్తి
## అభివృద్ధి
## సహకారం

వర్గం:స్వేచ్ఛా సాఫ్టువేరు
నటన

**నటన** (**Acting**) నటి లేదా నటుడు చేయు పని. ఇది రంగస్థలం, సినిమా, దూరదర్శన్ లేదా కథా కాలక్షేపాలలో ఒక వ్యక్తి మరొకరిని అనుకరించడం. ఇది ప్రాచీనకాలం నుండి బహుళ ప్రాచుర్యం పొందిన కళ.

నటనను కొందరు వృత్తిగా స్వీకరించి తమ జీవితాల్ని అంకితం చేస్తే మరికొందరు దానినొక అలవాటుగా చేస్తున్నారు. నటులు ప్రదర్శించే దృశ్య ప్రదర్శనలను నాటిక, నాటకం అంటారు.

గొప్ప నటులకి ఉండవలసిన లక్షణాలు మూడు: ఆంగికం (అందమైన రూపం), వాచకం (మంచి కంఠస్వరం), అభినయం (హావ భావాలతో ప్రేక్షకులని ఆకర్షించుకోగల సామర్థ్యం).

అయితే మరికొంతమంది నిజ జీవితంలో నటిస్తుంటారు. దీని మూలంగా ఆత్మవంచనతో వీరు చాలా మానసిక ఒత్తిడికి లోనవుతారు. తత్త్వవేత్తలు మనిషిని ఒక నటుడిగా, ఈ ప్రపంచాన్ని ఒక రంగస్థలంగా సరిపోలుస్తారు.

## నటనలో శిక్షణ
నటనలో పద్ధతులు ఉన్నాయి. కొంతమంది నటనలో శిక్షణ ఇస్తారు. అందుకోసం శిక్షణా సంస్థల్ని స్థాపించి నడిపిస్తారు.
మన దేశంలో నేషనల్ స్కూల్ ఆఫ్ డ్రామా (National School of Drama) నటన గురించిన ఉత్తమమైనది.

## ఇవి కూడా చూడండి
* తెలుగు సినిమా నటులు
* తెలుగు సినిమా నటీమణులు
* తెలుగు సినిమా బాలనటులు

## మూలాలు

## బయటి లింకులు

* Backstage Magazine&nbsp;– Large website and subscription service for actors.

వర్గం:కళలు
వర్గం:నటన
మైరావణ

* మైరావణ (1940 సినిమా) - వేమూరి గగ్గయ్య నటించిన 1940 తెలుగు సినిమా.
* మైరావణ (1964 సినిమా) - కాంతారావు నటించిన 1964 తెలుగు సినిమా.
ఎమ్.పీతాంబరం

thumb|ఎమ్.పీతాంబరం
**ముత్తుధుత పీఠంబరం (ఎం.పి.గా సుపరిచితుడు)**  తెలుగు సినిమాకు చెందిన  ఆహార్య నిపుణుడు. అతను తెలుగు సినీ పరిశ్రమలో నందమూరి తారక రామారావు,  తమిళం సినిమాలలో ఎం.జి.రామచంద్రన్ , నంబియార్‌లకు వ్యక్తిగత మేకప్‌మేన్‌గా వ్యవహరించాడు. పురాణ పురుషుల పాత్రలకు మేకప్‌ వేయడంలో ఆయనకంటూ ప్రత్యేక శైలి ఉంది. 

## జీవిత విశేషాలు
ఎం.జి.ఆర్, పీతాంబరం లు చెన్నెలోని ఎలిఫెంట్ గేట్ వద్ద ఇరుగుపొరుగువారు. వారిద్దరి తల్లులు మంచి స్నేహితులు. యువకునిగా ఉన్న పీతాంబరం సంగీతంలోని సూక్ష్మ నైపుణ్యాలను నేర్చుకోవటానికి కె.వి. మహాదేవన్ స్టూడియోలకు వెళ్ళేవాడు. కానీ విధి ఇంకోలా ఉన్నందున అతను కాస్ట్యూమర్ అసిస్టెంట్‌గా  మారాడు. జెమినీ స్టూడియోస్ కోసం  మేకప్ ఆర్టిస్ట్‌గా  హరి బాబును కలకత్తా నుండి దర్శకుడు కె. సుబ్రహ్మణ్యం తీసుకువచ్చినప్పుడు పీతాంబరం జీవితం  మలుపు తిరిగింది.  పీతాంబరం అతని వద్ద సహాయకుడిగా చేరాడు.  

అతను 1945 లో వాహిని స్టుడియోలో చేరాడు. అతను పాతాళ భైరవి  సినిమా  కోసం 105 ఏళ్ల వ్యక్తిగా ఎస్.వి. రంగారావుకు మేకప్ వేసాడు.  

పీతాంబరం ఎలిఫెంట్ గేట్ నుండి పుడుపేటకు, తరువాత ట్రిప్లికేన్‌కు నివాసం మార్చాడు.  చివరకు 1960 లో  నెం .1, గణేష్ స్ట్రీట్, గోపాలపురం, చెన్నై వద్ద స్థిరపడ్డాడు. అతని  కుమారుడు  చిత్ర దర్శకుడు పి. వాసు.   జెమిని గణేషన్, సావిత్రి, కె.ఆర్. విజయ, రంగారావు, షీలా, షావుకారు జానకి వంటి వారికి మేకప్ ఆర్టిస్టుగా పనిచేసాడు. హిందీ నటులు అశోక్ కుమార్, దిలీప్ కుమార్,  ప్రాణ్ లకు మద్రాసులో షూటింగ్ జరిగినప్పుడల్లా అతను వ్యక్తిగత మేకప్ ఆర్టిస్ట్ గా వారికి పనిచేసేవాడు.

1962లో అతనుఎం.జి.రామచంద్రన్ మొదటి సినిమా "పాసమ్‌" కు మేకప్ ఆర్టిస్టుగా చేరి 1978 లో ఎంజిఆర్ చివరి సినిమా "మదురైయాయ్ మీట సుందర పాడ్యన్" వరకు మేకప్ మ్యాన్ గా కొనసాగాడు.  అతను 1947 లో లవకుశ చిత్రం నుండి 1982 లో  నాదేశం  వరకు ఎన్టీఆర్ కోసం వ్యక్తిగత మేకప్ ఆర్టిస్ట్ గా పనిచేసాడు.

అతను ఎన్టీఆర్‌ను పురాణ పురుషులుగా మార్చడంలో ఎంతో కృషి చేసిన ఆహార్య నిపుణుడు. అతను  శ్రీకృష్ణార్జున విజయం, అగ్గిబరాటా, గుండమ్మ కథ, మిస్సమ్మ, పాతాళ భైరవి, లవకుశ తదితర చిత్రాలకు పనిచేశాడు.  చిత్ర నిర్మాణంలోనూ అతనికి అనుభవం ఉంది. ఎన్టీఆర్‌తో  అన్నదమ్ముల అనుబంధం, యుగంధర్ చిత్రాల్ని నిర్మించాడు. అలాగే  పంభూతాలు  చిత్రం ఆయన సంస్థ నుంచి వచ్చినదే. నందమూరి బాలకృష్ణ దర్శకత్వంలో  "నర్తనశాల" చిత్రీకరణ ప్రారంభించినప్పుడు పీతాంబరంకి మేకప్‌ బాధ్యతలు అప్పగించాడు. అయితే ఆ సినిమా ఓ షెడ్యూల్‌ తరవాత ఆగిపోయింది. 1980 చిత్రం మురట్టు కలై కోసం నటుడు రజనీకాంత్‌కు కృష్ణుని రూపాన్ని ఇచ్చాడు.

వీరు 90 సంవత్సరాలకు చెన్నైలో 2011 ఫిబ్రవరి 21 తేదీన పరమపదించాడు.

## వ్యక్తిగత జీవితం
అతని భార్య కమల. అతని కుమారులు  విధ్యా సాగర్, వాసు , విమల్. కుమార్తెలు  వనజ , విజయలక్ష్మి . అతని కుమారుడు పి.వాసు దక్షిణాదిన సంచలనం సృష్టించిన చంద్రముఖి, నాగవల్లి చిత్రాలకు  దర్శకుడు.

## మూలాలు

## బాహ్య లంకెలు
*
వర్గం:తెలుగు సినిమా సాంకేతిక నిపుణులు
వర్గం:2011 మరణాలు
సెట్టి లక్ష్మీనరసింహం

**సెట్టి లక్ష్మీనరసింహం** (1879 - 1938) ఉపాధ్యాయుడు, న్యాయవాది, కవి, పండితుడు, నాటక రచయిత, నాటక సమాజ నిర్మాత, నాటక ప్రయోక్త, నటుడు. వీరిని "సెట్టి మాస్టరు" గారని కూడా పిలిచేవారు.

వీరు 1879 సంవత్సరం గంజాం జిల్లా గోపాలపురంలో జన్మించారు.

ధార్వాడ నాటక సమాజం వారు ఆంధ్ర దేశమంతా అంతా నాటకాలను ప్రదర్శించారు. ఆ కాలంలో శ్రీ రఘునాథ వర్మ గారు జగన్మిత్ర నాటక సమాజాన్ని 1885 సంవత్సరంలో స్థాపించారు. అందులో అంకితం జగ్గారావు, విక్రమదేవవర్మ, మొసలికంటి సూర్యనారాయణ, కాదంబరి జగన్నాథం, సెట్టి లక్ష్మీనరసింహం మొదలైన వారు సభ్యులుగా ఉండి షేక్ ష్పియర్ నాటకాలు, వేణీసంహారం, చంద్రహాస, శ్రీనివాస కళ్యాణం, హరిశ్చంద్ర మొదలైన నాటకాలను అద్భుతంగా ప్రదర్శించేవారు. 1901 సంవత్సరం నుండి కొన్ని సంవత్సరాలు జగన్మిత్ర సమాజంలో ప్రముఖ బాధ్యతలు వహించారు.

నరసింహంగారు మద్రాసులో పట్టభద్రులైన తర్వాత విశాఖపట్నం చేరి కళాభిలాషక నాటక సమాజ స్థాపనలో మారేపల్లి రామచంద్రశాస్త్రి గారితో పనిచేశారు.

వీరు ఎక్కువగా భీముడు, భీష్ముడు, సత్యవంతుడు, అర్జునుడు, దుర్యోధనుడు మొదలైన ఉదాత్తమైన పాత్రలను ధరించారు.

నరసింహంగారు రుక్మిణీ కళ్యాణం (1905), కీచక వధ (1907), చిత్ర హరిశ్చంద్రీయం (1913), లుబ్ధాగ్రేసర చక్రవర్తి ప్రహసనం (1914), చిత్ర (1933) మొదలైన నాటకాలను రచించారు.

ఎన్నో ఘన విజయాలు సాధించిన సెట్టి గారు 1938 జూన్ 12 వ తేదీన పరమపదించారు.

వర్గం:1879 జననాలు
వర్గం:1938 మరణాలు
వర్గం:తెలుగు కవులు
వర్గం:తెలుగు నాటక రచయితలు
వర్గం:విశాఖపట్నం జిల్లా రంగస్థల నటులు
వర్గం:విశాఖపట్నం జిల్లా ఉపాధ్యాయులు
వర్గం:ఒడిషా తెలుగువారు
కూచిభొట్ల శివరామకృష్ణయ్య

**డాక్టర్ కూచిభొట్ల శివరామకృష్ణయ్య** (1899 - ) సుప్రసిద్ధ తెలుగు రంగస్థల, సినిమా నటులు.

వీరు తెనాలి సమీపంలోని పెదరావూరు గ్రామ వాస్తవ్యులు. వీరు వైద్యవిద్యలో పట్టభద్రులు.

వీరు కొంతకాలం కొంగర సీతారామయ్య గారు స్థాపించిన నాటక సమాజంలోను, రామవిలాస సభ లోను వివిధ పాత్రలు పోషించారు. దుర్యోధనుడు, రామదాసు, కబీరు, చాణక్యుడు, హిరణ్యకశిపుడు, కాశీపతి మొదలైన పాత్రలు ధరించి పేరుపొందారు.

వీరు మొదటగా నటించిన చలనచిత్రం భలే పెళ్ళి (1941). జీవన్ముక్తి (1942) సినిమాలో కథానాయకుడిగా కూడా నటించి మెప్పించారు. తర్వాత కాలంలో వీరు సుమారు 200 సినిమాలలో నటించారు. వీరు స్థూలకాయం కలిగివుండడం మూలంగా ఎక్కువగా హాస్య పాత్రలు ధరించేవారు.

## నటించిన సినిమాలు-పాత్రలు
* భలే పెళ్లి (1941)
* జీవన్ముక్తి (1942)
* పెళ్ళి చేసి చూడు (1952)
* తోడుదొంగలు (1954) - డాక్టర్ 
* అంతేకావాలి (1955)
* ఇలవేల్పు (1956)
* పెళ్ళినాటి ప్రమాణాలు (1958) - నందాజీ
* ఆరాధన (1962)
* దక్షయజ్ఞం (1962)
* లవకుశ (1963) - చాకలివాని మామ
* పరమానందయ్య శిష్యుల కథ (1966) - విరూపాక్షయ్య
* ప్రాణమిత్రులు (1967)
* సాక్షి (1967)
* అల్లుడే మేనల్లుడు (1970)
* ఒక నారి - వంద తుపాకులు (1973) - కొత్వాల్ కోటిలింగం
* మేమూ మనుషులమే

## మూలాలు

## బయటి లింకులు
* ఐ.ఎమ్.డి.బి.లో శివరామకృష్ణయ్య వివరాలు.

వర్గం:తెలుగు సినిమా నటులు
వర్గం:1899 జననాలు
అంపా స్కైవాక్

**అంపా స్కైవాక్** ఇది చెన్నైలో ఒక షాపింగ్ మాల్. అంపా స్కైవాక్ లోపల 80 అడుగుల ఎత్తులో వేలాడే ట్వంటీ ఒక నిర్మాణం కట్ట పడడం వలన స్కైవాక్ (ఆంగ్లములో: Skywalk) అనే అనే పేరు వచ్చింది. ఈ షాపింగ్ మాల్ చెన్నై నగరం యొక్క మధ్యలో ఉంది.ఈ మాల్ మెల్ల మెల్లగానే ప్రారంభించబడింది. ప్రారంభ సమయంలో కొన్ని షాపులు మాత్రమే ముందు తెరిచారు, మిగిలిన షాపులు తరువాత తెరవబడ్డాయి. ప్రస్తుతం నాటికి రిటైల్ స్థలం దాదాపు 95% నడుస్తుంది.

## సమాచారం
* షాపింగ్ మాల్ పేరు = అంపా స్కైవాక్
* స్థలం = అంజికరై, చెన్నై, ఇండియా
* ప్రారంభ తేదీ = 2009 సెప్టెంబరు 28
* డెవలపర్ = అంపా హౌసింగ్ ప్రైవేట్ లిమిటెడ్ సంస్థ.
* యజమాని = అంపా హౌసింగ్ ప్రైవేట్ లిమిటెడ్ సంస్థ.
* భవనం ఖర్చులు = INR 1100 మిలియన్
* దుకాణాలు సంఖ్య= 50 ప్రధాన స్టోర్లు, 26 విరామాలు తినడానికి
* యాంకర్స్ సంఖ్య = 5 
* ఫ్లోర్ ప్రాంతం = 32,516 m2
* వాహనాలు నిలిపే స్థలముల = 1200 కార్లు + 500 బైకులు

## సౌకర్యాలు
* స్టార్ బజార్
* పి.వీ.అర్ సినిమా
* షాపులు
* రెస్టారెంట్లు

## మూలాలు

## వెలుపలి లంకెలు
వర్గం:చెన్నై
నోకియా మొబైల్ ఫోన్ తెలుగు కీ బోర్డు

కొన్ని నొకియా మొబైల్ ఫోన్ లలో తెలుగులో వ్రాసే సౌకర్యం ఉంది. సాధారణంగా కీ బోర్డుపై హిందీ అక్షరాలు ముద్రించివున్నాకూడా అమరికలలో తెలుగు ఎంపికచేసుకుంటే ఆదేశ వరుసలు తెలుగు లోకి మారి తెలుగు టైపు చేయటం వీలవుతుంది.ఇది 2జి  ఫీచర్ ఫోన్ల లో తెలుగు ను టైపు చేయటానికి ఈ పద్దతి వాడేవారు , ఇందులో హల్లులు వత్తులు లేకపోవటం వలన తెలుగు టైప్ చేయటం చాలా కష్టం గా ఉండేది. నోకియా తన ఫ్రంట్ ఎండ్ ప్రాసెసర్ (ఎఫ్‌ఇపి) టెక్నాలజీతో క్విల్‌ప్యాడ్ ఇంజిన్‌ను ఇంటిగ్రేట్ చేసింది, ఎస్ 60 3 వ ఎడిషన్ పరికర వినియోగదారులకు మల్టీ-లాంగ్వేజ్ షార్ట్ మెసేజ్ సర్వీస్ (ఎస్‌ఎంఎస్) ప్రాసెస్‌ ద్వారా తెలుగును టైపు చేయవచ్చు ఇది నోకియా ఆశా సిరీస్ నోకియా ఉత్పత్తి చేసి విక్రయించే తక్కువ-స్థాయి ఫీచర్ ఫోన్‌ల శ్రేణి లో    కూడా ప్రవేశ పెట్టబడినది.  

ఉదారణకు నోకియా ఫీచర్  ఫోనులో Nokia 105  కీప్యాడ్ ఉపయోగించి  ఇలా రాయవచ్చు  

అక్షరం చూపించే వరకు కీని పదేపదే నొక్కండి.

స్పేస్ టైప్ చేయడానికి 0 నొక్కండి.

ప్రత్యేక అక్షరం లేదా విరామ చిహ్నాన్ని టైప్ చేయడానికి, * నొక్కండి.

అక్షరాల కేసుల మధ్య మారడానికి, # పదేపదే నొక్కండి.

సంఖ్యను టైప్ చేయడానికి, సంఖ్య కీని నొక్కండి, పట్టుకోండి.

### సంఖ్య - అక్షరాలు

*1 అఁ అం అః
*2 అ ఆ ఇ ఈ ఉ ఊ ఋ
*3 ఎ ఏ ఐ ఒ ఓ ఔ
*4 క ఖ గ ఘ ఙ
*5 చ ఛ జ ఝ ఞ
*6 ట ఠ డ ఢ ణ
*7 త థ ద ధ న
*8 ప ఫ బ భ మ
*9 య ర ల వ శ
*0 ష స హ ళ క్ష ఱ

;ఉదాహరణ
ఒకవేళ అంధ్రా వ్రాయాలి, 2 సంఖ్యను రెండు పర్యాయాలు ఒత్తి, తరువాత 7 సంఖ్యను నాలుగు పర్యాయాలు ఒత్తి * ని ఒత్తి తరువాత 9 ని రెండు పర్యాయాలు ఒత్తి 2 ని ఒక పర్యాయం ఒత్తాలి.

;పరిమితులు
ఇక్కడ గమనించ వలిసిన విషయాలు ౠ లేదు

### నోకియా మొబైల్ ఫోన్
నోకియా, అత్యంత ప్రసిద్ధ మొబైల్ ఫోన్ బ్రాండ్లలో ఒకటి,నోకియా లేకుండా మొబైల్ ఫోన్ల చరిత్ర ఎప్పటికీ పూర్తి కాదు. ఫిన్నిష్ తయారీదారు అనేక దిగ్గజ పరికరాలను కలిగి ఉంది, నోకియా 3310 ఖచ్చితంగా అత్యంత విస్తృతంగా ప్రసిద్ధి చెందింది ఆతరువాత మోడల్ లలో   తెలుగు కీబోర్డు ఉండేది. అయితే పరిమితం వనరు కావటం వలన  తరువాత టచ్ స్క్రీన్ లు ఉన్న ఫోనులు , అందులో ఆండ్రాయిడ్ లో జి బోర్డు వంటి ఉపకరణాలు ఉండటం వలన  ఇలా తెలుగు టైపు చేయటం ఎక్కువ ఆదరణ పొందలేదు, 

## వనరులు

## మూలాలు

వర్గం:కీ బోర్డు
వర్గం:మొబైల్ ఫోన్లు
పద్మరాగం

**పద్మరాగం** అనగా ఒక రకమైన చాలా అరుదైన రత్నము. సంస్కృతంలో పదపరశ్చ అని అంటారు. పద్మరాగం 'కెంపు' కు దగ్గర పోలికగా ఉంటుంది. వాస్తవానికి పద్మరాగం 'నీలమణి' (Sapphire) రత్నం రకానికి చెందినది. ఇది చంద్రిక (Pink), పసుపు (Yellow), ఎరుపు (Red), నారింజ (Orange) రంగుల సమ్మేళనంలో ఉంటుంది. ఇది ప్రధానంగా శ్రీలంక దేశంలో లభ్యమవుతుంది. మరోవిధంగా చెప్పాలంటే తామర పద్మం రంగులో ఉంటుంది. పరిశుద్ధ బైబిలు గ్రంథం - ప్రకటన గ్రంథం (తెలుగు అనువాదం) లో పేర్కొనబడింది. ఎవరైనా పద్మరాగం ధరిస్తే ఆ మనిషిలో తమోగుణం తీసివేస్తుందని, పాపాలు పోతాయని ఒక నమ్మకం కూడా ఉంది.

కెంపులు ప్రకాశించే విధానం, రంగును బట్టి ఆరు రకాలుగా విభజించారు.

# పద్మరాగము : ఉదయించే సూర్యుని రంగు
# సౌగంధికము : దానిమ్మ పువ్వు రంగు కలది
# కురు విందము : కోకిల నేత్రపు రంగు కలది.
# మాంస గంది : కుందేటి మాంసపు రంగు కలది
# నీల గంధి :నలువు-ఎరుపుల మిశ్రమపు రంగు
# కోమలం : లేత ఎరువీపు రంగు కలది

వీటన్నింటిలో పద్మరాగం ఉత్తమమైనది. 



## మూలాలు

వర్గం:రత్నాలు
జొన్నలగడ్డ గురప్పశెట్టి

**జొన్నలగడ్డ గురప్పశెట్టి** చిత్తూరు జిల్లాకు చెందిన కళాకారుడు. ఇతడు 1937 లో శ్రీకాళహస్తి, చిత్తూరు జిల్లా లో జన్మించారు ఇతడు మెట్రిక్యులేషన్, ఉపాధ్యాయశిక్షణలో (టి.టి.సి.) ఉత్తీర్ణులు అయ్యారు.

## కళాప్రస్థానం
చిన్న వయస్సు నుండే తన తండ్రి లక్ష్మయ్య నుండి ఈ కళను నేర్చుకున్నాడు. ఆయన వృత్తి జీవితం పాఠశాల ఉపాధ్యాయుడిగా ప్రారంభమైనప్పటికీ, ఆయన చిత్రలేఖనాన్ని కొనసాగించారు, ముఖ్యంగా కలంకారి కళపై దృష్టి సారించారు, ఇది త్వరలోనే ఆయనకు ప్రశంసలను తెచ్చిపెట్టింది. ఆయన తెలుగులో 'భారత రత్నమాల', 'భాగవత మణిమాల', 'వ్రాత పని (కలంకారి)' అనే మూడు పుస్తకాలను రచించారు, అంతేకాకుండా 'పారంపారిక్ కారీగర్' అనే ఆంగ్ల ప్రచురణకు కూడా తన వంతు సహకారం అందించారు.

## అవార్డులు
* 1976 కలంకారీ కళకు గాను భారత ప్రభుత్వం ఇచ్చే జాతీయ పురస్కారముతో సత్కరించబడ్డారు., 
* 2008 లో పద్మశ్రీ పురస్కారముతో సత్కరించబడ్డారు. 
* 2002వ సంవత్సరంలో మధ్యప్రదేశ్ రాష్ట్ర ప్రభుత్వంచే తులసీ సమ్మాన్ పురస్కారముతో సత్కరించబడ్డారు. 
* కలంకారీ కళకి ఆయన చేసిన విశిష్ఠసేవలకి గానూ ఆయనకి శిల్పగురు బిరుదు వరించింది.

## మూలాలు

## ఇతర లింకులు

వర్గం:పద్మశ్రీ పురస్కారం పొందిన ఆంధ్రప్రదేశ్ వ్యక్తులు
వర్గం:1937 జననాలు
వర్గం:జీవిస్తున్న ప్రజలు
వర్గం:చిత్తూరు జిల్లా కలంకారీ కళాకారులు
వర్గం:భారతీయ హస్తకళలు
పోతురాజు

**పోతరాజు** లేదా **పోతురాజు** pōtu-rāju. n. గంగమ్మ, పెద్దమ్మ లాంటి గ్రామదేవత ల తమ్ముడిగా పూజలు అందుకునేవాడు. "పాడు ఊరికి మంచపుకోడు పోతురాజు" అనేది తెలుగు సామెత. in a ruined village the leg of a cot is a god. cf., 'a Triton of the minnows' (Shakespeare.)

పోతురాజు లేకుండా ఏ కొలుపు, ఏ జాతర, ఏ తిరునాళ్లు, ఏ బోనాలు జరగవు. అంత ముఖ్యమైనవాడు ఈ పోతురాజు. మైసమ్మ, పోచమ్మ, ముత్యాలమ్మ, ఎల్లమ్మ, మారమ్మ ,ఈదమ్మ, దుర్గమ్మ, మహంకాళి, పెద్దమ్మ మొదలైన దేవతలందరి కోటకు కావలిగా పోత లింగమై శివుని ఆజ్ఞ మేరకు నిలుస్తాడు పోతురాజు.

గ్రామదేవత ఉత్సవాలలో పూనకంతో వున్న పోతరాజు తన దంతాలతో మేక పోతును కొరికి, తలను మోండెం నుండి వేరుచేసి పైకి ఎగురవేస్తాడు, దీనినే **గావు పెట్టడం** అంటారు.
గ్రామ దేవతల ఊరేగింపులో ముందుగా పోతు రాజు విగ్రహము ముందుంటుంది. ఈ ఊరేగింపులో కొందరు పురుషులు పోతు రాజు వేషం ధరించి ఆడుతారు. అలాగే పురాణ సంబంధిత నాటకాలు వేసే టప్పుడు ముందుగా పోతురాజు విగ్రహాన్ని పెట్టి నాటకము ఆడుతారు. 

## చిత్రమాలిక

దస్త్రం:Poturaju....2.JPG|పోతురాజు విగ్రహము. మొగరాల మహాభారత నాటకములో తీసిన చిత్రము
దస్త్రం:Potaraju Statue in Mahathi Auditorium.jpg|గజ్వేల్ పట్టణంలోని మహతి ఆడిటోరియంలోని పోతరాజు విగ్రహం
దస్త్రం:Pothuraju Artists in Telangana Jateeya Samaikyatha Vajrotsavalu (17 September 2022) 07.jpg|తెలంగాణ జాతీయ సమైక్యతా వజ్రోత్సవాల సందర్భంగా 2022, సెప్టెంబరు 17న హైదరాబాదులోని నక్లెస్ రోడ్డు నుంచి అంబేద్కర్ విగ్రహం మీదుగా ఎన్టీఆర్ స్టేడియం వరకు జరిగిన కళాయాత్రలో పాల్గొన్న పోతరాజు కళాకారులు

## మూలాలు

## ఇతర లింకులు

వర్గం:హిందూ దేవతలు
దేశమంటే (పాట)

**దేశమంటే దేశమంటే** అనే పాట ఝుమ్మంది నాదం (2010) సినిమా కోసం చంద్రబోస్ రచించారు. ఈ పాటను ఎస్.పి.బాలసుబ్రహ్మణ్యం గానం చేయగా ఎం.ఎం.కీరవాణి సంగీతాన్ని అందించారు.

ఈ పాటను మహాకవి గురజాడ అప్పారావు రచించిన ముత్యాలసరాలు లోని *దేశమంటే మట్టికాదోయ్ - దేశమంటే మనుషులోయ్* అనే గీతాన్ని స్ఫూర్తిగా తీసుకుని చేసిన రచన.

## పాట
దేశమంటే దేశమంటే

మతం కాదోయ్, గతం కాదోయ్

అడవి కాదోయ్, గొడవ కాదోయ్, అన్నచేతి గన్ను కాదోయ్

క్షుద్రవేదం పాడుతున్న ఉగ్రవాదం కాదు కాదోయ్

తీవ్రవ్యాధిగ మారుతున్న తీవ్రవాదం కాదు కాదోయ్

దేశమంటే

గడ్డి నుండి గగనమంటిన కుంభకోణం కాదు కాదోయ్

చట్ట సభలో పట్టుకున్న జుట్టు జుట్టు కాదు కాదోయ్

రాజధనుల రాచభవనపు రాసలీలలు కాదు కాదోయ్

అబలపై ఆమ్లాన్ని జల్లే అరాచకమే కాదు కాదోయ్

పరిధి దాటిన గాలి వార్తల ప్రసారాలు కాదు కాదోయ్

సందు దొరికితే మంది చేసే సమ్మె కాదోయ్ బందు కాదోయ్

ప్రాణ ధన మానాలు తీసే పగల సెగల పొగలు కాదోయ్

దేశమంటే

దేశమంటే మట్టి కాదోయ్

దేశమంటే మనుషులోయ్

ప్రేమించు ప్రేమ పంచు ప్రేమగా జీవించు

ద్వేషమెందుకు సాటి మనిషిని సోదరుడిగా ఆదరించు

హింసలెందుకు సమస్యలను నవ్వుతూ పరిష్కరించు

క్రోధమెందుకు కరుణ పంచు

స్వార్ధమెందుకు సహకరించు

పంతమెందుకు పలకరించు

కక్షలెందుకు కౌగిలించు

ప్రేమించు ప్రేమ పంచు ప్రేమగా జీవించు

మల్లె పువ్వుల లాంటి బాలల తెల్ల కాగితమంటి బ్రతుకులు

రక్త చరితగ మారకుండా రక్ష కలిగించు

కొత్త బంగరు భవిత నీదే కానుకందించు

ప్రేమించు ప్రేమ పంచు ప్రేమగా జీవించు

దేశమంటే

దేశమంటే మట్టి కాదోయ్

దేశమంటే మనుషులోయ్

దేశమంటే

దేశమంటే మనుషులోయ్

## బయటి లింకులు
* దేశమంటే పాట యూ ట్యూబ్ లో వినండి.

వర్గం:తెలుగు సినిమా పాటలు
వర్గం: చంద్రబోస్ రచించిన పాటలు
డ్రాగన్ హార్ట్

డ్రాగన్ హార్ట్ (ఆంగ్లం: **Dragonheart**) ఒక 1996 ఫాంటసీ సాహస చిత్రం. ఇది రాబ్ కోహెన్ Gyalyhl దర్శకత్వంలో 1996, 1997 ఉత్తమ విజువల్ ఎఫెక్ట్స్, అనేక ఇతర అవార్డులు అకాడమీ అవార్డులకు ఎంపికైంది.

## సంగ్రహ నివేదిక
10వ శతాబ్దం ఇంగ్లాండ్. ఎయిన్ యువ యువరాజు, కానీ మరణిస్తున్న డ్రాగన్ తీవ్రమైన గాయం గుండె ద్వారా సేవ్ జరిగినది, తన తండ్రి ఒక క్రూర రాజు ఉండేది నుండి సింహాసనం వారసత్వంగా చేయకండి, పైగా తండ్రి నిరంకుశత్వం వేసాయి ప్రారంభమైంది. నైట్ బోవెన్ ఎయిన్, ఎయిన్ తప్పుడు, డ్రాగన్ వేట ప్రయాణం ద్వారా డ్రాగన్ విషయం యొక్క గుండె బోధించే జరిగింది భావిస్తున్నారు. కానీ అది డ్రాగన్ డ్రాకో ప్రాణాలతో.. చివరిలో ఉంటుంది తో ముఖాముఖి సూచిస్తుంది.

### తారాగణం

*

## బాహ్య లింకులు
*అంతర్జాతీయ సినిమా డేటా బేస్

వర్గం:1996 సినిమాలు
వర్గం:ఆంగ్ల భాషా సినిమాలు
తెలుగు బాట

తెలుగు భాషపై కీర్తిని వెలిగించడానికి, స్ఫూర్తిని కలిగించడానికి, ప్రపంచంలో తెలుగు వారు ఎక్కడ ఉన్నా తెలుగును ప్రోత్సహించడానికి e-తెలుగు తెలుగు బాటకు శ్రీకారం చుట్టింది.
దస్త్రం:తెలుగుబాట.jpg 
కంప్యూటర్లు, జాలంలో తెలుగుని పెంపొదించడానికి కృషి చేస్తున్న e-తెలుగు, బయటి ప్రపంచంలో (ప్రభుత్వ, ప్రయివేటు వ్యవహారాలలో) కూడా తెలుగు వాడకం పెరగాలని ఆశిస్తూ ఈ తెలుగు బాట కార్యక్రమంలో భాగంగా **తెలుగు కై నడక** చేపట్టింది. తెలుగు వాడకాన్ని ప్రోత్సహించడానికి, గుర్తు చేయడానికి తెలుగు భాషా దినోత్సవం (ఆగస్టు 29) సరైన సందర్భం! 
2010 లో మొదటి సారి తెలుగుబాట నిర్వహించడం జరిగింది. అప్పుడు మొదలు ప్రతి సంవత్సరం ఈ కార్యక్రమాన్ని e-తెలుగు వారు నిర్వహిస్తున్నారు.
## మొదటి తెలుగుబాట
మొదటి తెలుగుబాట 2010 లో ఆగస్టు 29న గిడుగు రామమూర్తి గారి పుట్టిన రోజు సందర్భంగా తెలుగు భాషా దినోత్సవం రోజున నిర్వహించారు. తెలుగు తల్లి విగ్రహం, ట్యాంక్ బండ్ నుండి జ్ఞానభూమి (పీ.వీ.నరసింహారావు సమాధి) వరకూ జరిగింది, దాదాపు వంద మంది ఔత్సాహికులు పాల్గొన్నారు. 

## రెండవ తెలుగుబాట
2011 కు గానూ తెలుగుబాట కార్యక్రమాన్ని తెలుగు భాషా దినోత్సవానికి ఒక రోజు ముందుగా, అంటే ఆగస్టు 28న నిర్వహించడం జరిగింది. ఆదివారం అందరికీ శెలవు రోజు కావటంతో ఎక్కువ మందికి రావటానికి సౌకర్యంగా ఉంటుందని నిర్ణయించడం జరిగింది. తెలుగు లలిత కళా తోరణం నుండి బషీర్ బాగ్ వరకు మరలా అక్కడి నుండి తెలుగు విశ్వవిద్యాలయం వరకూ నడక సాగింది. నడక తరువాత నందమూరి తారక రామారావు కళామందిరం లో **తెలుగు భాషకు ఆధునిక హోదా** అన్న విషయం పై విలేకరుల సమావేశం, చర్చ జరిగాయి. 

## ఇతర సమాచారం
మరిన్ని వివరాలు , సమోదు కొరకు తెలుగు బాట http://telugubaata.etelugu.org/ వద్ద లభించును

## బయటి లింకులు

వర్గం:అంతర్జాలంలో తెలుగు
శోభనాచల పిక్చర్స్

[thumb|100px|శోభనాచల సంస్థకి పేరు తెచ్చిపెట్టిన చిత్రం [గొల్లభామ (సినిమా)|గొల్లభామ (1947)]]

**శోభనాచల పిక్చర్స్** తెలుగు చలనచిత్రరంగంలో అతిముఖ్యమైన నిర్మాణసంస్థల్లో ఒకటి. దీని అధినేత మీర్జాపురం రాజా వారు. ఇంతకముందు జయ ఫిలింస్ పతాకాన కొన్ని చిత్రాలు నిర్మించిన రాజా వారు 1941లో శోభనాచల సంస్థను స్థాపించారు. శోభనాచల సంస్థ నిర్మించిన తొలి చిత్రం దక్షయజ్ఞం (1941). గొల్లభామ (1947) చిత్రం శోభనాచల సంస్థకు ఎనలేని ఖ్యాతిని తెచ్చిపెట్టింది. 1947లో విడుదలైన చిత్రాలలో గొల్లభామనే ఆర్థికంగా పై చేయి సాధించింది. 1949లో వచ్చిన కీలుగుర్రం చిత్రానికి రాజా వారు దర్శకుడి, నిర్మాత. కీలుగుర్రం రాజా వారు దర్శకత్వం వహించిన తొలి చిత్రం. ఆ చిత్రం కూడా ఘన విజయం సాధించింది. 1950లో విడుదలైన లక్ష్మమ్మ చిత్రాన్ని ప్రతిభా వారి శ్రీ లక్ష్మమ్మ కథతో పోటీ పడి నిర్మించారు. ఈ పోటీలో లక్ష్మమ్మదే పై చేయి అయ్యింది. 1940లలో గొప్ప పేరు తెచ్చుకున్న శోభనాచల సంస్థ కొన్ని కారణాల వలన 1950ల ప్రథమార్థంలో మూతపడింది. శోభనాచల సంస్థ యాజమాన్యంలో మద్రాసులోని తేనాంపేట ప్రాంతంలోని శోభనాచల స్టూడియోలలో అనేక చిత్రాలు నిర్మితమయ్యాయి. 1949లో వాహినీ స్టూడియోస్ ప్రారంభంతో శోభనాచల స్టూడియోలలో చిత్రాల నిర్మాణం తగ్గిపోయింది. 1955లో శోభనాచల స్టూడియోల యాజమాన్యం మారింది, స్టూడియో పేరు వీనస్ స్టూడియోగా మార్చబడింది. దశాబ్ద కాలం పైగా పనిచేసిన వీనస్ స్టూడియో తర్వాత మూతపడింది.

## చిత్ర సమాహారం
### జయ ఫిలిమ్స్ చిత్రాలు
*జరాసంధ (1938)
*మహానంద (1939)
*భోజ కాళిదాసు (1940)
*జీవన జ్యోతి (1940)

### శోభనాచల చిత్రాలు
*దక్షయజ్ఞం (1941)
*భీష్మ (1944)
*గొల్లభామ (1947)
*మదాలస (1948)
*కీలుగుర్రం (1949)
*లక్ష్మమ్మ (1950) (ఎం.ఆర్.ఏ. ప్రొడక్షన్స్తో కలిసి)
*తిలోత్తమ (సినిమా) (1951)
*ప్రజాసేవ (1952)
*సావాసం (1952)

వర్గం:సినీ నిర్మాణ సంస్థలు
వర్గం:1941 స్థాపితాలు
విజయకోట వీరుడు

**విజయకోట వీరుడు** 1958 అక్టోబరు 2న  విడుదలైన ఒక డబ్బింగ్ సినిమా. ఇది వంజికోటై వల్లిబన్ అనే తమిళ సినిమాకు డబ్బింగ్ చేయబడిన చిత్రం.  జెమిని పిక్చర్స్ పతాకంపై  ఈ  సినిమాను ఎస్.ఎస్.వాసన్ నిర్మించి దర్శకత్వం వహించాడు.  ఈ చిత్రానికి అసోసియేట్ నిర్మాత ఎ.కె.శేఖర్. జెమిని గణేశన్, వైజయంతి మాల, పద్మిని ప్రధాన తారాగణంగా  నటించిన ఈ సినిమాకు ఎన్.ఆర్.కృష్ణస్వామి కూర్పు చేసాడు.

## తారాగణం

* జెమిని గణేశన్ సుందరలింగం
* వైజయంతీమాల మందాకినిగా
* పద్మిని పద్మగా
* టి. కె. షణ్ముగం చోక్కలింగ నవలార్ గా
* కన్నాంబ నవలార్ భార్యగా
* ఎస్. వి. సుబ్బయ్య మురుగన్ గా
* ఎం. ఎస్. సుందరీబాయి రాగమ్మగా
* వీరప్ప సేనపతిగా
* టి. కె. రామచంద్రన్ కోతవాల్ గా
* విజయకుమారి గౌరీగా
* యువరాణిగా మీనాక్షి
* ప్రిన్స్ గా మాస్టర్ మురళి
* ఆర్. బాలసుబ్రమణ్యం రత్న ద్వీప రాజుగా
* డి. బాలసుబ్రమణ్యం రాజుగా
* తంగవేలు వేలన్ గా
* ముత్తులక్ష్మి వేలన్ భార్యగా 

## సాంకేతిక వర్గం
దర్శకుడు: ఎస్.ఎస్.వాసన్ 

సంగీతం: సి.రామచంద్ర, ఈమని శంకరశాస్త్రి 

గీత రచయిత:శ్రీరంగం శ్రీనివాసరావు 

నేపథ్య గానం:ఘంటసాల వెంకటేశ్వరరావు, పులపాక సుశీల, ప్రతివాది భయంకర శ్రీనివాస్, పిఠాపురం నాగేశ్వరరావు, జిక్కి, ఎ.ఎం.రాజా, పి.లీల, సరోజినీ, పి.కె.సరస్వతి .

నిర్మాణ సంస్థ: జెమిని పిక్చర్స్ 

విడుదల:1958: అక్టోబర్:2.

## పాటలు
# అమ్మను కనగలవా నీవిక హాయిగా మనగలవా - ఘంటసాల - రచన: శ్రీశ్రీ
# కన్నుకన్ను కలసి సయ్యాటలాడునే వడలిపోయె హృదయం - పి.లీల, జిక్కి
# పల్లకిలోన రాజకుమారి వెడలగనే మల్లెల మొల్లల వాన - పి.సుశీల బృందం
# వెన్నెలవై వెన్నెలవై నెమ్మదిగా నాకోసం రావా విధివే నీవే కావా - పి.లీల 
# కనబడి కలలోన హాయి కలిగించేనే_పి.సుశీల బృందం 
# ఏల ఎలయ్యా ఎనిమిది దిక్కులలో ఎదురులేని పడవ_ 
# ఓడోకా లోమా పోగామోలా బాజీ రాకా_ 
# దీనులమయ్యా రాజారాం కావవే సీతారాం_ 
# రత్నవ్యాపారి రాజేంద్రసింగ్ ఎవరయ్యా ముత్యాల_ 
# రాజామణి రోజావిరి ఈ రాజామణి ముద్దు_ 
# లేలో మజా లేలో బాత్ ఫిర్ లౌట్ కెఏ దిన్ నహీ ఆయేగా_ 
# వయసు ఒకడు అడిగేనే వాటమోకడు_పి.సుశీల 
# విజయమే వేగమే విజయమే(వీరమాత నాటకం)_ 
# అయ్యా ఏలయ్యా పక్షులకు రెక్కలుండు రెక్కలుంటే_ 
# హర హరోం తిరిగి తిరిగి అలసినాను _పి.బి.శ్రీనివాస్, పిఠాపురం, సరోజినీ బృందం 
# హే హే రాజాపో గడ్డిబండి భారం_పి.బి.శ్రీనివాస్, ఎ.ఎం.రాజా, పి.లీల, పి.కె.సరస్వతి .

## మూలాలు
.    5.ghantasala galaamrutamu,kolluri bhaskararao blog.
వర్గం:తెలుగు డబ్బింగ్ సినిమాలు
వర్గం:కన్నాంబ నటించిన సినిమాలు
పద్మిని

* ప్రీమియర్ పద్మిని - 1967 నుండి 2000 వరకు ఉత్పత్తి చేయబడ్డ ఒక కారు.
* చిత్తూరు రాణీ పద్మిని - 1963 సంవత్సరంలో విడుదలైన తెలుగు సినిమా. 

వర్గం:స్త్రీలింగ పేర్లు